hotchpotch/miracl-hf-unified huggingface dataset:
থিওডোর শুল্ট্‌স
থিওডোর উইলিয়াম শুল্ট্‌স (৩০ এপ্রিল ১৯০২ - ২৬ ফেব্রুয়ারি ১৯৯৮) ছিলেন একজন অর্থনীতিবিদ। তিনি ১৯৭৯ সালের অর্থনীতিতে নোবেল পুরস্কার বিজয়ী।
তিনি ১৯৩০ সালে ইউনিভার্সিটি অব উইসকনসিন, ম্যাডিসন থেকে ডক্টরেট ডিগ্রি লাভ করেন। তিনি ১৯৩০ থেকে ১৯৪৩ সাল পর্যন্ত আইওয়া স্টেট বিশ্ববিদ্যালয় এ শিক্ষকতা করেন। ১৯৪৬ থেকে ১৯৬১ সাল পর্যন্ত শিকাগো বিশ্ববিদ্যালয় এর অর্থনীতি বিভাগের চেয়ারম্যান ছিলেন।
জর্জ স্টিগ্‌লার
জর্জ জোসেফ স্টিগ্‌লার () (১৭ই জানুয়ারি, ১৯১১ - ১লা ডিসেম্বর, ১৯৯১) একজন মার্কিন অর্থনীতিবিদ। তিনি ১৯৮২ সালে অর্থনীতিতে নোবেল পুরস্কার লাভ করেন।
স্টিগ্‌লার ওয়াশিংটন বিশ্ববিদ্যালয় থেকে ১৯৩১ সালে বিএ ডিগ্রি অর্জন করেন। তিনি এমবিএ ডিগ্রি অর্জন করেন নর্থওয়েস্টার্ন বিশ্ববিদ্যালয় থেকে ১৯৩২ সালে। তিনি শিকাগো বিশ্ববিদ্যালয় ত্থেকে ১৯৩৮ সালে পিএইচডি ডিগ্রি অর্জন করেন।
মুসলমানদের তালিকা
এই পাতাটি একটি বিভিন্ন পেশায় এবং ক্ষেত্রে মুসলমানদের তালিকাসমূহ এর একটি তালিকা।
এরিক মাসকিন
এরিক স্টার্ক মাসকিন একজন মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার লাভ করেন।
মাসকিন ১৯৫০ সালের ১২ ডিসেম্বর নিউ ইয়র্ক সিটিতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ব্যাচেলর অব আর্টস এবং ফলিত গণিতে পিএইচডি ডিগ্রি অর্জন করেন। ১৯৭৭ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন। ১৯৮৫ সালে হার্ভার্ড বিশ্ববিদ্যালয় এর অর্থনীতি বিভাগে যোগ দেন এবং ২০০০ সাল পর্যন্ত এখানেই কর্মরত ছিলেন। ২০০০ সালে ইন্সটিটিউট ফর অ্যাডভান্সড স্টাডিতে যোগ দেন।
হাতকাটা রবিন
হাতকাটা রবিন একটি কিশোর উপন্যাস। মুহম্মদ জাফর ইকবালের এই উপন্যাস নির্ভর টেলিভিশন ধারাবাহিকও প্রচারিত হয়। একুশে টেলিভিশনে প্রচারিত সেই ধারাবাহিকের নাম ছিল হাকারবিন।
গল্পের অন্যতম চরিত্র টোপন, যার বর্ণনায়/কথার ধারাবাহিকতায় সম্পূর্ণ গল্পটি এগিয়ে চলে। টোপনের মাধ্যমেই জানা যায় ওদের পাড়াতে থাকতে আসে ওদের-ই বয়সী একটি ছেলে - রবিন। সব বন্ধুরা অবাক হয়ে রবিন কে দেখতে থাকে কারণ রবিনের বাম হাত কনুইয়ের কাছ থেকে কাটা। রবিন-এর সাথে ওদের বন্ধুত্ত্ব গড়ে উঠতে সময় লাগে না। 
ফুটবল খেলা, প্রাইভেট ডিটেকটিভ এজেন্সি সবকিছুই যেনো কিশোর বয়সের দূরন্তপনার সাক্ষী। কিছুদিনের মধ্যেই রবিন হয়ে ওঠে এই ক্ষুদে গোয়েন্দা গ্রুপের অন্যতম সদস্য। রবিন যেনো সবকিছুতেই একটু বেশি জেদী, যেমনঃ ফুটবলের মালিক রবিন দেখে রবিন-ই হয়ে যায় ফুটবল টিমের ক্যাপ্টেন। যদিও টিমের সবচাইতে ভালো খেলোয়াড় সলিল, ওদের-ই আরেক বন্ধু। 
হঠাৎ করেই টোপন, রবিনরা একদিন রাতের বেলা ডাকাত দলকে দেখে ফেলে, সাথে এটাও জেনে যায় যে দলের একজন সদস্য মারাত্মক ভাবে আহত। সেই দিন থেকেই ওরা চেষ্টা করতে থাকে কিভাবে ডাকাত দলটিকে ধরিয়ে দেবে। কিন্তু কোনোভাবেই ডাকাত দলটির কোনো খবর বের করা সম্ভব হয় না। যদিও একসময় রবিন আর বন্ধুরা ডাকাতদলটাকে খুঁজে পায়, ওরা এটাও জেনে যায় ডাকাতরা এরপর কোথায় ডাকাতি করার পরিকল্পনা করেছে। বন্ধুদের সাথে নিয়ে রবিন ঠিক করে এই ডাকাতদের ধরিয়ে দেয়ার। বন্ধুদেরকে সাথে নিয়ে রবিন তার পরিকল্পনায় সফল-ও হয়ে যায়।
দেশে বিদেশে
দেশে বিদেশে হচ্ছে কথা-সাহিত্যিক সৈয়দ মুজতবা আলী রচিত একটি ভ্রমণ কাহিনী। এই বইটিকে বাংলা সাহিত্যের প্রথম সার্থক ভ্রমণ কাহিনী হিসেবে গণ্য করা হয়; অন্য কোন ভ্রমণ কাহিনী আজ পর্যন্ত বাংলা সাহিত্যে এর মতো এতোটা জনপ্রিয়তা অর্জন করতে পারেনি। একটি ভ্রমণ কাহিনী হওয়া সত্বেও এটি আফগানিস্তানের লিখিত ইতিহাসের একটি অনবদ্য দলিল। লেখকের রম্য রসাত্বক বর্ণনা, বিভিন্ন পরিচিত কিংবা অপরিচিত মানুষের সাথে রসালাপ, ভ্রমণের সময় বিভিন্ন স্থানের বর্ণনা এবং শেষ পর্যায়ে এসে আফগানিস্তান ছেড়ে আসার করুন কাহিনী অসাধারনভাবে তুলে ধরা হয়েছে এই ভ্রমণ কাহিনীতে।
শান্তিনিকেতনে পড়ালেখার পাঠ চুকিয়ে মাত্র ২৩ বছর বয়সে আফগানিস্তান সরকারের অনুরোধে "কাবুল কৃষি কলেজে" ফার্সি এবং ইংরেজী ভাষার শিক্ষক হিসেবে যোগদান করেন। "দেশে বিদেশে" ভ্রমন কাহিনীটি শুরু হয় তার কোলকাতা থেকে পেশওয়ার হয়ে কাবুল যাওয়ার বর্ননা দিয়ে। কাবুলে তিনি বিভিন্ন আকর্ষনীয় ব্যক্তিত্বের সাথে পরিচিত হন এবং অত্যন্ত সূক্ষ রসবোধের সাহায্যে তাদের সাথে কথোপোকথন ও দৈনন্দিন জীবনের কার্যকলাপ তুলে ধরেন। কাবুলে অবস্থানের শেষ পর্যায়ে আফগানিস্তানের রাজনৈতিক প্রক্ষাপটের পরিবর্তন শুরু হয় এবং বাচ্চায়ে সাকোর আক্রমণে বিপর্যস্ত কাবুল ত্যাগের করুন কাহিনীর মধ্য দিয়ে শেষ হয় এই ভ্রমণ কাহিনী।
সোলার মোবাইল ফোন চার্জার
সোলার মোবাইল ফোন চার্জার ব্যবহার করা হয়, সোলার প্যনেলের মাধ্যমে ব্যাটারি চার্জ করার জন্য। এটি মোবাইল ফোনের চার্জারের বিকল্প হিসাবে ব্যবহার করা হয়। এটি পরিবেশ বান্ধব এবং সহজে ব্যবহার করা যায়।
এছাড়া এই চার্জার বিভিন্ন পাবলিক প্লেস যেমন গুরুত্তপূর্ন রাস্তা, মোড়ে, স্টেশন, পার্ক ইত্যাদি স্থানে জনসাধারনের ব্যবহারের জন্য স্থাপন করা হয়ে থাকে। "ইইউ সাস্টেইনেবল এনার্জি উইক (ইইউএসইডব্লউ) ২০১১" -তে এই সৌর স্টেশন ব্যয়কারী বিষয়শ্রেণীতে প্রথম স্থান জিতেছে।
বর্তমানে সোলার মোবাইল ফোন চার্জার জিএসএম মোবাইল ফোনে ব্যাপক ভাবে ব্যবহার করা হচ্ছে।
মূলধন বাজেটিং
মূলধন বাজেটিং (বা বিনিয়োগ মূল্যনির্ধারণ) () হল পরিকল্পনা প্রক্রিয়া যা কিনা একটি প্রতিষ্ঠানের দীর্ঘ মেয়াদী বিনিয়োগ যেমন, নতুন যন্ত্রপাতি, প্রতিস্থাপন যন্ত্রপাতি, নতুন গাছপালা, নতুন পণ্য এবং গবেষণা উন্নয়ন প্রকল্প হিসাবে নির্ধারণ করতে ব্যবহৃত হয়। এটা প্রধান পুঁজি, বা বিনিয়োগ, ব্যয়ের জন্য বাজেট।
অনেক প্রথাগত পদ্ধতি মূলধন বাজেটিং-এ ব্যবহৃত হয়, অন্তর্ভুক্ত কৌশল যেমন
একটি সম্ভাব্য প্রকল্পের এর জীবনকাল নগদ অন্তর্প্রবাহ এবং নির্গমন যাতে কিনা উত্পন্ন আয় যথেষ্ট একটি লক্ষ্য পূরণের মাত্রা নির্ধারণ মূল্যায়ন করা হয়। আদর্শভাবে, ব্যবসা সব প্রকল্পের সুযোগ এবং যে ভাগী মান উন্নত অন্বেষণ করা উচিত। যাইহোক, কারণ পুঁজির পরিমাণ কোনো নতুন প্রকল্পের জন্য দেওয়া সময়ে উপলব্ধ সীমাবদ্ধ হয়, পরিচালনার মূলধন বাজেট কৌশল যা একটি প্রকল্পের সময় প্রযোজ্য সময়কালে সবচেয়ে রিটার্ন সমর্পণ করা হবে তা নির্ধারণ করতে ব্যবহার করা প্রয়োজন।
মূলধন বাজেট জনপ্রিয় পদ্ধতি হল নিট বর্তমান মূল্য (এনপিভি), পরিশোধের অভ্যন্তরীণ হার (আইআরআর), ছাড় ক্যাশফ্লাউ (ডিসিএফ) এবং পরিশোধ কাল।
মোহামেদ বুয়াজিজি
তারেক আল-তায়েব মোহামেদ বুয়াজিজি () (২৯শে মার্চ, ১৯৮৪ - ৪ঠা জানুয়ারি, ২০১১) তিউনিসিয়ার তরুন যিনি নিদারুণ অর্থনৈতিক সঙ্কট আর পুলিশি অত্যাচারে জর্জরিত হয়ে নিজের শরীরেই আগুন জ্বালিয়ে দেন। তার শরীরের সেই আগুনের খবর দাবাগ্নির মতো ছড়িয়ে পড়েছে দেশ থেকে দেশান্তরে। উত্তর আফ্রিকার দেশগুলোতে সেই আগুনের আঁচ লাগে সবার আগে। এরপর তা ছড়িয়ে পড়ে আরব বিশ্বসহ সমগ্র বিশ্বে। ইতিহাসের পাতায় এই দাবানলের নাম হয়ে দাঁড়ালো 'আরব বসন্ত'।
স্নাতক পাস করে বুয়াজিজি কোনো চাকরি না পেয়ে স্থানীয় বাজারে সবজি বিক্রি করতেন। ২০১০ সালের ডিসেম্বরের ১৭ তারিখ সকালবেলায় তিউনিশিয়ার শহর সিদি বাওজিদে ফল বিক্রি করছিলেন বুয়াজিজি। পৌরসভার নারী পুলিশ ইন্সপেক্টর ফাইদা হামদির সঙ্গে কথা কাটাকাটি বেধে যায় ঘুষের জন্য॥ এক পর্যায়ে ইন্সপেক্টর বুয়াজিজি’র সকল পণ্য ঠেলা গাড়িটিসহ আটক করে নিয়ে যায়। বুয়াজিজি অনেক কাতর অনুনয় বিনয় করে তার পণ্যসহ গাড়ি ফেরত পাওয়ার জন্য। কিন্তু তাতে মন গলেনি নগর কর্তৃপক্ষের। শেষমেষ মরিয়া বুয়াজিজি বাজার থেকে জ্বালানি কিনে এনে সরকারি ভবনের গেটের সামনে নিজেকে জ্বালিয়ে দেন।
১৮ দিন ধরে হাসপাতালে মৃত্যুর সঙ্গে লড়ে ৪ জানুয়ারি মারা যান মোহাম্মদ বুয়াজিজি। তার মৃত্যুর খবরে নতুন করে সরকারবিরোধী বিক্ষোভে ফুঁসে ওঠে তিউনিসিয়ার তরুণ বিপ্লবীরা।
মোহাম্মাদ বুয়াজিজির আত্ত্মাহুতির পর দেশব্যাপী ছড়িয়ে পড়ে সরকারবিরোধী বিক্ষোভ। পতন ঘটে ২৩ বছরের স্বৈরশাসক জয়নাল আবেদিন বিন আলির। মাত্র একমাসের মাথায় ক্ষমতা থেকে নেমে যেতে বাধ্য হন তিউনিশিয়ার তৎকালীন প্রেসিডেন্ট জয়নাল আবেদিন বিন আলী।
মোহাম্মদ হাফিজ
মোহাম্মদ হাফিজ (; জন্ম: ১৭ অক্টোবর, ১৯৮০) সারগোদায় জন্মগ্রহণকারী পাকিস্তানি ক্রিকেট খেলোয়াড়। বর্তমানে তিনি পাকিস্তান জাতীয় ক্রিকেট দলের টি২০ ক্রিকেটে অধিনায়কত্ব করছেন। ডানহাতি উদ্বোধনী ব্যাটসম্যান ও মাঝে মধ্যে ডানহাতি অফস্পিন বোলারের ভূমিকায় অবতীর্ণ হয়ে থাকেন। ২০১২/২০১৩ মৌসুমে টি২০ ক্রিকেটের আইসিসি প্লেয়ার র‌্যাঙ্কিংয়ে শীর্ষ অল-রাউন্ডারের মর্যাদা পেয়েছেন। বুদ্ধিমত্তা সহযোগে ব্যাটিংয়ের পাশাপাশি দলের প্রয়োজনে আক্রমণাত্মক খেলা উপহার দিয়ে থাকেন।
২০০৩ সালের বিশ্বকাপ ক্রিকেটে গ্রুপ পর্বেই দলের ফলাফল বিপর্যয়ের পর কয়েকজন উদীয়মান তরুণদের একজন হন চিনা। কিন্তু ব্যাটিং-বোলিং উভয় বিভাগেই ব্যর্থ হওয়ায় টেস্টসহ ওয়ানডে ক্রিকেট থেকে বাদ পড়েন। কিন্তু ঘরোয়া ক্রিকেটে দূর্দান্ত ক্রীড়ানৈপুণ্যে প্রদর্শন ও পাকিস্তান এ দলের সাফল্যে পুণরায় ২০০৪ সালে দলে ফিরে আসেন।
২০০৫ সালে ওডিআইয়ে ব্যাটিংয়ের ব্যর্থতা থাকলেও বোলিংয়ে পারঙ্গমতা দেখান। ২০০৬ সালে অস্ট্রেলিয়া সফরে হাফিজ সেঞ্চুরি করেন। উপযুক্ত উদ্বোধনী জুটির সন্ধানে টেস্টে তাকে ডেকে নেয়া হয় ও ইংল্যান্ডে যান। ওভালে ৯৫ রান করেন। নভেম্বরে নিজ দেশে ওয়েস্ট ইন্ডিজের বিপক্ষে খেলেন। প্রথম দুই টেস্টে তেমন ভাল না করলেও করাচীতে অনুষ্ঠিত তৃতীয় টেস্টে তার দ্বিতীয় শতক তুলে নেন। তারপরও ধারাবাহিকতার অভাবে পরবর্তী ৫ বছর টেস্ট ও একদিনের আন্তর্জাতিক ক্রিকেটে তাকে অনিয়মিত দেখা যায়।
মে, ২০১২ সালে পাকিস্তান টি২০ দলের অধিনায়করূপে মনোনীত হন। এছাড়াও, মিসবাহ-উল-হকের নেতৃত্বাধীন ওডিআই এবং টেস্ট দলের সহ-অধিনায়কত্ব করে আসছেন। সেপ্টেম্বর, ২০১২ সালে শ্রীলঙ্কায় অনুষ্ঠিত টি২০ বিশ্ব চ্যাম্পিয়নশীপে পাকিস্তান সেমি-ফাইনালে পৌঁছলেও স্বাগতিক দলের কাছে হেরে যায়। প্রতিযোগিতা শেষে সাবেক অল-রাউন্ডার আব্দুল রাজ্জাকের সাথে কিছুটা বিতর্কের পরিবেশ সৃষ্টি হয়। দল নির্বাচনের ক্ষেত্রেও পিসিবি'র সাথে তার মতানৈক্য ঘটে। কিন্তু কোচ ডেভ হোয়াটমোরের কাছ থেকে সমর্থন পান তিনি এবং অনেক খেলোয়াড়ের দূর্বল ক্রীড়াশৈলীর কথা তুলে ধরেন। পিসিবি কমিটি হাফিজের নৈপুণ্যতাকে আরো গভীরভাবে পর্যবেক্ষণের কথা তুলে ধরে ভারত ও দক্ষিণ আফ্রিকা সফরে পাঠানোর সিদ্ধান্ত নেয়।
এজবাস্টন ক্রিকেট গ্রাউন্ড
কাউন্টি গ্রাউন্ড, এজবাস্টন স্টেডিয়াম বা এজবাস্টন ক্রিকেট গ্রাউন্ড () ইংল্যান্ডের বার্মিহামের এজবাস্টন এলাকায় অবস্থিত একটি ক্রিকেট মাঠ। ওয়ারউইকশায়্যার কাউন্টি ক্রিকেট ক্লাবের নিজ মাঠ হিসেবে স্টেডিয়ামটি ব্যবহৃত হয়ে থাকে। এছাড়া, টেস্ট খেলা ও একদিনের আন্তর্জাতিক ক্রিকেট খেলার জন্যেও এটি বহুলভাবে ব্যবহৃত হয়।
স্টেডিয়ামের সর্বমোট দর্শক ধারণ ক্ষমতা ২৫,০০০। যুক্তরাজ্যের লন্ডনে অবস্থিত লর্ড’স ক্রিকেট গ্রাউন্ডের পর এটি দ্বিতীয় বৃহত্তম ক্রিকেট খেলার মাঠ হিসেবে পরিচিতি পেয়ে আসছে।
প্রথম-শ্রেণীর ক্রিকেটের সর্বোচ্চ রান সংগ্রহকারী হিসেবে ১৯৯৪ সালে ব্রায়ান লারা’র অপরাজিত ৫০১ রানের বিশ্বরেকর্ড এ মাঠেই সৃষ্টি হয়েছিল।
স্টেডিয়ামের ভূমিটি প্রকৃতপক্ষে ক্যালথর্প এস্টেটের অধীনে ছিল যা উইলেম ইনভেস্টম্যান্টস (এজবাস্টন হোল্ডিংস)-এর কাছে দীর্ঘমেয়াদী লীজে বিক্রয় করেছিল। ঊনবিংশ শতকে ক্যালথর্প ক্রিকেট মাঠের উন্নয়নে কাজ করে যা এলাকার ভাবমূর্তি গড়ে তুলতে সহায়তা করে। ওয়ারউইকশায়্যার কাউন্টি ক্রিকেট ক্লাব রাগবি এবং লিমিংটন স্পা এলাকায় তাদের সদর দফতর গড়ে তুলতে আগ্রহ প্রকাশ করে। কিন্তু ক্লাবের সেক্রেটারী "উইলিয়াম অ্যানসেল" মনে করতেন যে বার্মিংহামের বৃহৎ জনগোষ্ঠী এবং রেলওয়ে যোগাযোগ সহজ হওয়ার প্রেক্ষাপটে কাউন্টিতে প্রথম-শ্রেণীর মর্যাদা প্রাপ্তিসহ টেস্ট মর্যাদা পেতে সহায়ক ভূমিকা পালন করবে।
এজবাস্টনের প্রথম টেস্ট খেলাটি ছিল অ্যাশেজ সিরিজের। প্রতিপক্ষ অস্ট্রেলিয়ার বিরুদ্ধে ইংল্যান্ড ১৯০২ সালে অংশগ্রহণ করে। ক্লাবের প্রচলিত দুটি স্থায়ী প্রান্ত, দুটি অস্থায়ী প্রান্ত এবং ৯০ সদস্যের সাংবাদিক বসার জায়গা রাখে। এর উন্নয়নে £১,৫০০ পাউন্ড স্টার্লিং ব্যয় হয়। কিন্তু ওয়ারউইকশায়্যার মাত্র £৭৫০ পাউন্ড পায়।
জুলাই, ১৯৯৭ সালে ব্রিটেনের মধ্যে প্রথমবারের মতো প্রতিযোগিতামূলক দিবা-রাত্রির ক্রিকেট খেলার আয়োজন এই এজবাস্টনেই হয়।
মাঠের দক্ষিণ দিকে অবস্থিত প্যাভিলিয়ন এন্ডের উন্নয়নে ২০১০ থেকে ২০১১ সালের মধ্যে £৩২ মিলিয়ন পাউন্ড ব্যয় হয়। তন্মধ্যে £২০ মিলিয়ন পাউন্ড বার্মিংহ্যাম সিটি কাউন্সিল থেকে ঋণ বাবদ সংগ্রহ করা হয়। এরফলে স্টেডিয়ামের দর্শক সংখ্যা ২৫,০০০-এ উন্নীত করা হয়।
এজবাস্টন মাঠকে ইংল্যান্ডের অন্যতম শীর্ষস্থানীয় মাঠ হিসেবে গণ্য করা হয়। ১৯৯২ সালে উইজডেনের ক্রিকেট মাঠের নির্দেশিকায় লর্ডসকে যুক্তরাজ্যের শীর্ষস্থানীয় মাঠ হিসেবে স্বীকৃতি দেয়া হয়। দ্য ডেইলি টেলিগ্রাফ পত্রিকায়ও ২০০৯ সালে একমত পোষণ করা হয় এবং লর্ডসের বাইরে সেরা মাঠ হিসেবে এজবাস্টনের কথা উল্লেখ করা হয়। ২০১১ সালে দক্ষিণ এবং পশ্চিম প্রান্তের উদ্বোধন হয়। ইংল্যান্ড এবং ওয়েলস ক্রিকেট বোর্ড সুন্দর সুযোগ-সুবিধার কথা উল্লেখ করে সবচেয়ে সেরা মাঠের মর্যাদা দেয়।
অতিথি দলের সুন্দর আতিথেয়তার ব্যবস্থা রয়েছে এজবাস্টনে। সাবেক ইংলিশ অধিনায়ক অ্যালেক স্টুয়ার্ট বলেন যে, "বৈশ্বিক পর্যায়ে এটি একলক্ষ আসনের অধিকারী কলকাতার ইডেন গার্ডেনের সমতুল্য। এটি যে-কোন দলকেই উদ্বুদ্ধ করতে পারে।" এছাড়াও সাবেক ইংরেজ উইকেটরক্ষক জেরেইন্ট জোন্স মন্তব্য করেন যে, "এখানকার দর্শকেরা বিরাট হৈ-চৈ করেন যখন আপনি ভাল কিছু করবেন ... এটি পরিবেশের সাথে সাযুজ্যপূর্ণ।"
সর্বাধিকসংখ্যক দর্শক সমাগমের রেকর্ড রাখা হয়েছে কাউন্টি চ্যাম্পিয়নশীপের খেলায়। ১৯৫১ সালে ল্যাঙ্কাশায়্যারের বিপক্ষে শিরোপা নির্ধারণী খেলায় ২৮,০০০ দর্শক উপস্থিত হয়েছিলেন। টেস্ট ক্রিকেটে ওয়েস্ট ইন্ডিজের বিপক্ষে একদিনে ৩২,০০০ দর্শক এসেছিলেন স্টেডিয়ামটিতে।
২০০০ সালের পূর্ব পর্যন্ত কয়েকবছর বৃষ্টি আচ্ছাদন পদ্ধতি ব্যবহার করা হয় যা ব্রাম্ব্রেলা নামে পরিচিতি পায়।
দ্য নেট (১৯৭৫-এর চলচ্চিত্র)
দ্য নেট (জার্মান ভাষায়: Das Netz; ইংরেজি ভাষায়: The Net) ম্যানফ্রেড পার্জার পরিচালিত পশ্চিম জার্মানির ড্রামা ফিল্ম যা ১৯৭৫ সালে মুক্তি পায়।এতে অভিনয় করেছেন "হেইন ব্যানেটজ"।
ওলফ পালমে
ভেন ওলফ জোয়াচিম পালমে (; জন্ম: ৩০ জানুয়ারি, ১৯২৭ - মৃত্যু: ২৮ ফেব্রুয়ারি, ১৯৮৬) সুইডেনে জন্মগ্রহণকারী বিশিষ্ট রাজনীতিবিদ। মৃত্যু-পূর্ব পর্যন্ত ১৯৬৯-১৯৮৬ সময়কালে সোশ্যাল ডেমোক্র্যাটিক পার্টির নেতা ছিলেন। এছাড়াও, ১৯৬৯-১৯৭৬ সাল এবং ১৯৮২-১৯৮৬ সাল পর্যন্ত দুই মেয়াদে সুইডেনের প্রধানমন্ত্রী ছিলেন।
স্টকহোমের অস্টারমামের রক্ষণশীল উচ্চবিত্ত শ্রেণীর পরিবারে ওলফ পালমে জন্মগ্রহণ করেন। ডাচ বংশোদ্ভূত বাবা পেশায় ব্যবসায়ী এবং মা ফ্রিন ভন নাইরিম বাল্টিক জার্মান ছিলেন। ১৯১৫ সালে উদ্বাস্তু হিসেবে সুইডেনে বসবাস করতে শুরু করেন। প্রপিতামহ আলেকজান্ডার ভন নাইরিম রুশ সাম্রাজ্যের সিনেটের অ্যাটর্নি জেনারেল, সিনেটর এবং সদস্য ছিলেন। ছয় বছর বয়সে বাবা মারা যান। উচ্চবিত্ত শ্রেণীতে বসবাস করা স্বত্ত্বেও সোশ্যাল ডেমোক্র্যাসিতে রাজনৈতিক ধ্যান-ধারনা গড়ে উঠে। তিনি তৃতীয় বিশ্বে ভ্রমণ করতেন। পাশাপাশি মার্কিন যুক্তরাষ্ট্রের অর্থনৈতিক অসমতা, জাতিগত বিদ্বেষও তাঁকে প্রভাবিত করেছিল।
তিনি সুইডেনের প্রধানমন্ত্রী তাগে আর্লেন্ডার প্রশাসনের বিরুদ্ধে দীর্ঘদিন অবস্থান নিয়েছিলেন। ১৯৭৬ সালের সাধারণ নির্বাচনে সোশ্যাল ডেমোক্র্যাটদের পরাজয়ে মনে করা হয়েছিল যে তাদের ৪০ বছর ধরে ক্ষমতা আঁকড়ে থাকার দিন বুঝি চীরতরে শেষ হয়ে গেছে। কিন্তু ১৯৬০-এর দশক থেকে আন্তর্জাতিক রাজনীতিতে অভিষিক্ত পালমে বিরোধী দলনেতার ভূমিকায় অবতীর্ণ হয়ে অভ্যন্তরীণ এবং আন্তর্জাতিক - উভয় পর্যায়ে ব্যাপকভাবে অংশগ্রহণ করেন। ১৯৮২ ও ১৯৮৫ সালের সাধারণ নির্বাচনে বিজয়ের মাধ্যমে তিনি পুণরায় সুইডেনের প্রধানমন্ত্রীত্বে আসীন হন।
ইরান-ইরাক যুদ্ধে জাতিসংঘের বিশেষ মধ্যস্থতাকারী নিযুক্ত হন। জোট-নিরপেক্ষ আন্দোলনে তিনি সমর্থন যোগান। ঔপনিবেশিক ব্যবস্থা থেকে মুক্ত হতে তৃতীয় বিশ্বের স্বাধীনতা আন্দোলনেও তাঁর ভূমিকা ছিল। এছাড়াও, অগণতান্ত্রিক এবং সাম্রাজ্যবাদ বিস্তার বিরোধী আন্দোলনে অর্থনৈতিক ও নৈতিক সমর্থন দেন।
পালমে ধারাবাহিকভাবে মার্কিন যুক্তরাষ্ট্র ও সোভিয়েত ইউনিয়নের প্রবল সমালোচক ছিলেন। সাম্রাজ্যবাদ বিস্তার, আধিপত্যবাদের বিরুদ্ধে অবস্থান নেন তিনি। স্পেনের ফ্রান্সিস্কো ফ্রাঙ্কো, চেকোস্লোভাকিয়ার গুস্তাভ হুসাক, দক্ষিণ আফ্রিকার বি জে ভরস্টার ও পি ডব্লিউ বোথা সরকারেরও সমালোচনা করতেন।
২৮ ফেব্রুয়ারি, ১৯৮৬ তারিখে সিনেমা দেখে বাড়ি ফেরার পথে স্টকহোমে অজ্ঞাতনামা ব্যক্তির হাতে রাস্তায় নিহত হন তিনি। তৃতীয় গুস্তাভের পর জাতীয় পর্যায়ের নেতার মৃত্যুটি ছিল আধুনিক সুইডেনের ইতিহাসে প্রথম। পালমের মৃত্যুর বিষয়টি স্ক্যান্ডিনেভিয়ার দেশগুলোয় ব্যাপক প্রভাব বিস্তার করে। হত্যাকারীকে এখনো চিহ্নিত করা যায়নি কিংবা ব্যবহৃত বন্দুকও খুঁজে পাওয়া যায়নি। সুইডিশ পুলিশের কাছে হত্যার বিষয়টি বেশ রহস্যময় হিসেবে বিবেচিত হয়ে আসছে। তবে হত্যাকাণ্ডের সাথে সম্পৃক্ততার অভিযোগে পুলিশ বেশ কয়েকজন ব্যক্তিকে আটক করেছে।
সাইমন কুজ্‌নেত্‌স
সাইমন স্মিথ কুজ্‌নেত্‌স (জন্ম: ৩০ এপ্রিল, ১৯০১ - মৃত্যু: ৮ জুলাই, ১৯৮৫) একজন রাশিয়ান মার্কিন অর্থনীতিবিদ। তিনি ১৯৭১ সালে অর্থনীতিতে নোবেল পুরস্কার লাভ করেন।
কুজ্‌নেত্‌স কলাম্বিয়া বিশ্ববিদ্যালয় থেকে ১৯২৩ সালে বিএসসি, ১৯২৪ সালে এমএ এবং ১৯২৬ সালে পিএইচডি ডিগ্রি অর্জন করেন। ১৯৩০ থেকে ১৯৫৪ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। ১৯৫৪ থেকে ১৯৬০ সাল পর্যন্ত জনস হপকিন্স বিশ্ববিদ্যালয় এ শিক্ষকতা করেন। ১৯৬০ থেকে ১৯৭১ সাল পর্যন্ত হার্ভার্ড বিশ্ববিদ্যালয় এ শিক্ষকতা করেন।
স্ল্যাক ন্যাশনাল অ্যাক্সিলারেটর ল্যাবরেটরী
স্ল্যাক ন্যাশনাল অ্যাক্সিলারেটর ল্যাবরেটরী প্রকৃতপক্ষে স্ট্যানফোর্ড লিনিয়ার অ্যাক্সিলারেটর সেন্টার স্ট্যানফোর্ড বিশ্ববিদ্যালয় পরিচালিত একটি গবেষণাকেন্দ্র।
স্ট্যানফোর্ড লিনিয়ার অ্যাক্সিলারেটর সেন্টার ১৯৬২ সালে প্রতিষ্ঠিত হয়। স্ট্যানফোর্ড বিশ্ববিদ্যালয় এর মূল ক্যাম্পাসের পশ্চিমে ৪২৬ একর জায়গা জুড়ে অবস্থিত। এর প্রধান অ্যাক্সিলারেটর ২ মাইল লম্বা এবং এটি পৃথিবীর সবচেয়ে দীর্ঘ লিনিয়ার অ্যাক্সিলারেটর। ২০০৫ সালের তথ্য অনুযায়ী, স্ল্যাকে ১০০০ এর অধিক মানুষ কাজ করে, এর মধ্যে প্রায় ১৫০ জন পদার্থবিজ্ঞানে ডক্টরেট ডিগ্রিধারী।
থিয়াগো আলকান্তারা
থিয়াগো আলকান্তারা দো নাসিমেন্তো (জন্ম ১১ এপ্রিল ১৯৯১), সাধারণত থিয়াগো নামে পরিচিত, একজন স্পেনীয় ফুটবলার। থিয়াগো বর্তমানে একজন সেন্ট্রাল মিডফিল্ডার হিসেবে বুন্দেসলিগার ক্লাব বায়ার্ন মিউনিখে খেলেন।
থিয়াগো ইতালির স্যান পিয়েত্রো ভের্নোতিকো শহরে জন্মগ্রহন করেন এবং শৈশব কাটান স্পেনে। তার বাবা হলেন প্রাক্তন ব্রাজিলীয় বিশ্বকাপ বিজয়ী মাজিনিও. তিনি ব্রাজিলীয় ক্লাব ফ্লামেঙ্গোর নিচু স্তরের দলের হয়ে খেলতে শুরু করেন। পাঁচ বছর বয়সে তিনি তার বাবার সাথে স্পেনে চলে আসেন এবং গালিসীয় দল ইউরেকায় যোগ দেন। ২০০১ সালে তিনি হয়ে খেলেন, যখন তার বাবা এলচের হয়ে খেলছিলেন। ২০০৫ সালে, দশ বছর বয়সে, তিনি ফ্লামেঙ্গোতে ফিরে আসেন এরপর আবারে স্পেনে চলে যান এবং বার্সেলোনার সাথে চুক্তি সাক্ষর করেন।
২০০৯ সালের ১৭ মে, ১৮ বছর বয়সে মায়োর্কার বিপক্ষে মূল দলের হয়ে অভিষেক হয় থিয়াগোর। খেলার ৬৩তম মিনিটে বদলি হিসেবে নামেন তিনি। ২০১০ সালের ২০ ফেব্রুয়ারি, রেসিং সান্তানদেরের বিপক্ষে খেলায় ৭৬তম মিনিটে ইয়ইয়া তরের বদলি হিসেবে নামেন থিয়াগো এবং বার্সেলোনার হয়ে তার প্রথম গোল করেন। বার্সেলোনার হয়ে তিনি দ্বিতীয় গোল করেন ২০১১ সালের ৯ এপ্রিল আলমেরিয়ার বিপক্ষে। রিয়াল সোসিয়েদাদের বিপক্ষে তিনি তৃতীয় গোল করেন। ২০১০–১১ মৌসুমে তিনি ১৭টি খেলায় মাঠে নামেন, তিনটি গোল করেন এবং তিনটি গোলে সহায়তা করেন। ২০১১ সালের ২৯ জুন, তিনি বার্সেলোনার সাথে নতুন করে চুক্তিবদ্ধ হন, যার মেয়াদ ২০১৫ সালের ৩০ জুন পর্যন্ত।
থিয়াগো ২০১১–১২ মৌসুম শুরু করেছিলেন রিয়াল মাদ্রিদের বিপক্ষে স্পেনীয় সুপার কাপের প্রথম লেগের মাধ্যমে। খেলার ৫৮তম মিনিটে জাভি হার্নান্দেজের বদলি হিসেবে নামেন তিনি। লা লিগায় বার্সেলোনার প্রথম খেলায় ভিয়ারিয়ালের বিপক্ষে তিনি গোল করেন। খেলায় বার্সেলোনা ৫–০ ব্যবধানে জয় লাভ করে। ২০১২ সালের ২৯ এপ্রিল, রায়ো ভায়েকানোর বিপক্ষেও তিনি গোল করেন। খেলায় বার্সেলোনা ৭–০ ব্যবধানে জয় লাভ করে।
২০১৩ সালের ১৪ জুলাই, থিয়াগো জার্মান ক্লাব বায়ার্ন মিউনিখের সাথে চার বছরের চুক্তি স্বাক্ষর করেন। তার স্থানান্তর প্রক্রিয়া সম্পন্ন হয় ২৫ মিলিয়ন ইউরোর বিনিময়ে। ২০১৩ সালের ২৭ জুলাই, ডিএফএল সুপার কাপে বরুসিয়া ডর্টমুন্ডের বিপক্ষে খেলায় থিয়াগোর অভিষেক হয়। খেলায় বায়ার্ন ৪–২ গোলের ব্যবধানে পরাজিত হয়।
২০০৮ উয়েফা ইউরোপীয় অনূর্ধ্ব ১৭ চ্যাম্পিয়নশীপে স্পেনের হয়ে অংশগ্রহন করেন থিয়াগো এবং দলের শিরোপা জয়ে গুরুত্বপূর্ণ ভূমিকা পালন করেন। ২০১১ উয়েফা ইউরোপীয় অনূর্ধ্ব ২১ চ্যাম্পিয়নশীপেও তিনি অংশগ্রহন করেন। প্রতিযোগীতার ফাইনালে সুইজারল্যান্ডের বিপক্ষে গোলপোস্টের ৪০ গজ দূর থেকে নেওয়া ফ্রি-কিকে গোল করেন থিয়াগো এবং দলকে ২–০ ব্যবধানের জয় এনে দেন। তাকে ম্যান অব দ্য ম্যাচ এবং প্রতিযোগিতার সেরা খেলোয়াড় ঘোষনা করা হয়।
২০১৩ সালের ১৮ জুন, ২০১৩ উয়েফা ইউরোপীয়ান অনূর্ধ্ব-২১ ফুটবল চ্যাম্পিয়নশিপের ফাইনালে ইতালির বিপক্ষে থিয়াগো হ্যাট্রিক করেন এবং দলকে ৪–২ গোলের জয় এনে দেন। এর মাধ্যমে স্পেন চতুর্থবারের মত এই শিরোপা নিজেদের করে নেয়।
২০১১ সালের ১০ আগস্ট, ইতালির বিপক্ষে প্রীতি খেলায় স্পেনের সিনিয়র দলের হয়ে অভিষেক হয় থিয়াগোর। ২০১১ সালের ৬ সেপ্টেম্বর, স্পেনের হয়ে প্রথম প্রতিযোগিতামূলক খেলায় মাঠে নামেন থিয়াগো। ২০১২ ইউরো বাছাইপর্বের ঐ খেলায় লিশটেনস্টাইনের বিপক্ষে ৬–০ ব্যবধানে জয় লাভ করে স্পেন।
২৪ আগস্ট ২০১৩ অনুসারে।
১১ অক্টোবর ২০১১ অনুসারে।
থিয়াগো ১৯৯৪ ফিফা বিশ্বকাপ জয়ী ব্রাজিলীয় ফুটবলার মাজিনিওর পুত্র। তার মা ভ্যালেরিয়া আলকান্তারা ছিলেন একজন ভলিবল খেলোয়াড়। তার ছোট ভাই রাফিনিয়া বর্তমানে বার্সেলোনা দলের সদস্য।
দ্য নেট (১৯৫৩-এর চলচ্চিত্র)
দ্য নেট (ইংরেজি ভাষায়: The Net-Project M7) এন্থ্যানি এসকাইথ পরিচালিত টু সিটিস ফিল্ম কর্তৃক নির্মত একটি ব্রিটিশ চলচ্চিত্র যা ১৯৫৩ সালে মুক্তি পায়।এতে অভিনয় করেছেন জেমস ডুনাল্ড, "ফিলিস কালভার্ট", রবার্ট বেটলি এবং "হার্বার্ট লোম"। বিশ্ব বিমানচালনা গবেষণাকেন্দ্রে ছবিটির সেট তৈরি করা হয়েছিল এবং ’’জন পাডনের’’ উপন্যাস অবলম্বনে ছবিটি নির্মিত ।
ইংল্যান্ড এর গ্রামাঞ্চলের মধ্যে গোপন এক বিমান গবেষণা স্টেশনে আন্তর্জাতিক বিজ্ঞানীদের একটি গ্রুপ প্রতি ঘন্টায় 2,000 মাইল উড়তে পারে এমন একটি বিপ্লবী বিমান (M7 ) এর প্রোটোটাইপ তৈরিতে কাজ করছেন।প্রকল্পের নেতা মাইকেল হ্যাথলি (ডোনাল্ড) প্রকল্পের সাথে এতই সম্পৃক্ত যে তার স্ত্রী লিডিয়ার মতানুযায়ী সে উপেক্ষিত এবং সে তার স্বামীর কাজের পক্ষে না।একটি সামাজিক অনুষ্ঠানে লিডিয়ার সাথে হ্যাথলির সহকর্মী এলেক্স লিয়নের পরিচয় হয় এবং তারাঁ একে অপরের প্রেমে পড়েন।ঠিক সেই সময় হ্যাথলি প্রকল্পের(M7 ) পরীক্ষায় অসফল হয় কিন্তু প্রকল্প পরিচালক কারিংটোন দ্বারা ক্রমাগত চাপ আসতে থাকে।
কাহিনী অন্য দিকে মোড় নেয় যখন প্রকল্প পরিচালক কারিংটোন খুন হন এবং প্রকল্পের সদস্যরা বোঝতে পারেন প্রকল্পের ভিতর গুপ্তচর লুকিয়ে আছে।M7 পরিশেষে তার প্রথম ফ্লাইটের পরীক্ষা দেয় এবং অক্ষত থাকে।প্রকল্পের সদস্যরা অবিরত কাজ করে ছোটখাট সমস্যা সমাধান করে সমাপ্ত সংস্করণ আকাশে উড়ায় কিন্তু এই সময় গুপ্তচর তার হাত দেখায় এবং বিমান হাইজ্যাকের চেষ্টা করে।
আনোয়ার আল-আওলাকি
আনোয়ার আল-আওলাকি ইয়েমেনি বংশোদ্ভূত- চরম ভাবাপন্ন ধর্মপ্রচারক। যুক্তরাষ্ট্রের সন্ত্রাসবিরোধী কর্মকর্তাদের তথ্যমতে, আরব উপদ্বীপে আল কায়েদা গোষ্ঠীর (একিউএপি) সক্রিয় নেতা ছিলেন আওলাকি। ইয়েমেনের আল কায়েদা শাখার সঙ্গে তার যোগসাজশ ছিলো। ওসামা বিন লাদেনের মৃত্যুর পর থেকে আওলাকি ছিলেন আল কায়দার সবচাইতে সোচ্চার ও অন্যতম মুখ্য সদস্য।
আওলাকির জন্ম ১৯৭১ সালে যুক্তরাষ্ট্রের নিউমেক্সিকো রাজ্যে। তার মা-বাবা ইয়েমেনী তাই তিনি ছিলেন ইয়েমেনি বংশোদ্ভূত। তিনি ইংরেজী ও আরবী ভাষায় পারদর্শী ছিলেন।
ইয়েমেনে স্কুলজীবন শেষ করে আওলাকি কলোরাডো স্টেট বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি লাভ করেন। তিনি পশ্চিম উপকূলে সান দিয়েগোর এক মসজিদ যেখানে ২০০১ সালের ১১ই সেপ্টেম্বরের হামলায় জড়িত ২ ব্যক্তি প্রায়ই যাতায়াত করতো সেই মসজিদসহ, যুক্তরাষ্ট্রের বিভিন্ন মসজিদে ইমামতি করেন এবং পরে ইয়েমেনে যাতায়াত শুরু করেন।
২০০৬ সালে ইয়েমেনের এক ধনাঢ্য পরিবারের সন্তানকে অপহরণের অভিযোগে আওলাকিকে গ্রেপ্তার করা হয়। আল-কায়েদার তহবিল সংগ্রহের জন্যই তিনি ওই অপহরণের সঙ্গে যুক্ত ছিলেন বলে কথিত আছে। ২০০৭ সালে কারাগার থেকে বের হওয়ার পর ইয়েমেনে পালিয়ে থেকে আল-কায়েদাকে সংগঠিত করছিলেন আওলাকি।
তিনি মার্কিন হয়েও, আমেরিকার জোর সমালোচক হয়ে ওঠেন এবং ইন্টারনেটে বিপুল সাড়া জাগিয়ে বহু অনুসারীর সৃষ্টি করেন যার মধ্যে বিশ্বের বিভিন্ন জায়গায় অনেক র‌্যাডিকাল মতাদর্শীরা তার প্রচার শুনতো। আমেরিকা ও ইয়েমেন, বেশ কয়েকটি সন্ত্রাসী হামলায় তার কথিত ভূমিকার জন্য তার অনুসন্ধান চালায় । ইয়েমনী কর্তৃপক্ষ ২০১০ সালে ইয়েমেনে একজন ফরাসী তেল শিল্প কর্মীকে হত্যার ঘটনার জন্য তার বিরুদ্ধে ‘বিদেশীদের বিরুদ্ধে হানাহানিতে ইন্ধন যোগানোর’ অভিযোগ করে। তবে কোনো অভিযোগই প্রমাণিত হয়নি।
পূর্ব ইয়েমেনের মারিব প্রদেশে খাশিফ শহর থেকে পাঁচ মাইল দূরে মার্কিন ড্রোন হামলায় কয়েকজন সঙ্গী এবং শিশুসহ আওলাকি মারা যান।ar أنور العولقي 
 be Анвар аль-Аўлакі [edit]
Deutsch de Anwar al-Awlaki [edit]
English en Anwar al-Aulaqi [edit]
Esperanto eo Anŭar al-Aŭlaki [edit]
español es Anwar al-Awlaki [edit]
فارسی fa انور العولقی [edit]
suomi fi Anwar al-Awlaki [edit]
français fr Anwar al-Awlaqi [edit]
עברית he אנוואר אל-אוולקי [edit]
italiano it Anwar al-Awlaki [edit]
日本語 ja アンワル・アウラキ [edit]
ქართული ka ანვარ ალ-ავლაკი [edit]
한국어 ko 안와르 알아울라키 [edit]
македонски mk Анвар ал Авлаки [edit]
മലയാളം ml അൻവർ അൽ - അവ്‌ലാകി [edit]
Bahasa Melayu ms Anwar al-Awlaki [edit]
Nederlands nl Anwar al-Awlaki [edit]
norsk bokmål no Anwar al-Awlaki [edit]
polski pl Anwar al-Awlaki [edit]
português pt Anwar al-Awlaki [edit]
русский ru Анвар аль-Авлаки [edit]
srpskohrvatski / српскохрватски sh Anvar al-Avlaki [edit]
中文 zh 安瓦爾·奧拉基 [edit]
লা রেতে (রাজনৈতিক দল)
লা রেতে () ইতালির একটি রাজনৈতিক সংগঠন যার প্রধান ছিলেন লিওলুকা অরল্যান্ডো।
দ্য নেট ২ (২০০৬-এর চলচ্চিত্র)
দ্য নেট ২.০ ২০০৬ সালের "রব কোয়ান" লিখিত ও কার্লেস উইনকার পরিচালিত একটি আমেরিকান ডিরেক্ট টু ভিডিও চলচ্চিত্র।এটি ১৯৯৫ সালে নির্মিত দ্য নেট এর সিকুয়্যাল।এতে অভিনয় করেছেন নিকি ড্যালোস, কিগ্যান কনার ট্রেসি ও নেইল হপকীন্স সহ আরো অনেকে।
একজন অল্প বয়স্ক কম্পিউটার সিস্টেম বিশ্লেষক ইস্তানবুল এসে একটি নতুন চাকরি শুরু করার পর জীবনে অশান্তির মধ্যে পড়ে যখন শীঘ্রই তিনি আবিষ্কার করেন যে তার পাসপোর্ট আর বৈধ নয়, তার ক্রেডিট কার্ড ব্যাবহারঅযোগ্য, তার ব্যাংক একাউন্ট খালি এবং তার পরিচয়পত্র চুরি হয়ে যায়।
দ্য নেট (অ্যালবাম)
দ্য নেট ১ জানুয়ারি ১৯৮৩ সলের লিটল রিভার ব্যান্ড এর একটি অ্যালবাম। ব্যান্ড এর দুটি একক ("উই টু"-২২ এবং "ইউ আর ড্রাইভিং মি আউট অব মাই মাইন্ড" - ৩৫) মার্কিন যুক্তরাষ্ট্র এর বিলবোর্ডে ১০০ হিট গানের মধ্যে ৪০ এর মধ্যে ছিল।
এএফসি চ্যালেঞ্জ কাপ
এএফসি চ্যালেঞ্জ কাপ () আন্তর্জাতিক ফুটবল প্রতিযোগিতাবিশেষ যা এশিয়ান ফুটবল কনফেডারেশন বা এএফসি'র সদস্যভূক্ত দেশসমূহের মধ্যে প্রতি দুই বছর অন্তর অনুষ্ঠিত হয়। এরফলে ভিশন এশিয়া পরিকল্পনার অধীনে উদীয়মান দেশ নির্ধারণ করা হয়। এএফসি'র সাবেক সভাপতি মোহাম্মদ বিন হাম্মাম ভিশন এশিয়া পরিকল্পনার প্রণেতা ছিলেন।
জুলাই, ২০০৬ সালে এএফসি চ্যালেঞ্জ কাপ প্রতিযোগিতার ১ম আসর বাংলাদেশের রাজধানী ঢাকায় অনুষ্ঠিত হয়। প্রতিযোগিতার ৫ম আসরটি ২০১৪ সালে মালদ্বীপে অনুষ্ঠিত হবে। সর্বশেষ প্রতিযোগিতায় উত্তর কোরিয়া জাতীয় ফুটবল দল শিরোপা লাভ করে। এছাড়াও, উত্তর কোরিয়া এ পর্যন্ত সর্বাধিক দুইবার চ্যাম্পিয়ন হবার সৌভাগ্য অর্জন করেছে।
মহাদেশীয় পরিকল্পনার মাধ্যমে এশিয়ার ফুটবল দলগুলোকে আন্তর্জাতিক পর্যায়ে উন্নীতকরণই ভিশন এশিয়া পরিকল্পনার মূল উদ্দেশ্য। এর মাধ্যমে ভিশন এশিয়ার মূল উদ্দেশ্য প্রতিফলিত হয়। মহাদেশীয় প্রতিযোগিতায় খেলার অভিজ্ঞতা অর্জন, সম্ভাব্য ক্ষেত্রে এএফসি ট্রফি জয় এবং নতুন খেলোয়াড়ের সন্ধানও এর মাধ্যমেই পাওয়া যায়।
২০০৮ ও ২০১০ সালের প্রতিযোগিতায় বিজয়ী দল স্বয়ংক্রিয়ভাবে এএফসি এশিয়ান কাপে অংশগ্রহণের সুযোগ পেয়েছিল।
দ্য নেট (১৯৯৫-এর চলচ্চিত্র)
দ্য নেট (ইংরেজি ভাষায়: The Net) "ইরোইন উইনকার" পরিচালিত ১৯৯৫ সালের একটি আমেরিকান সাইবার থ্রিলার চলচ্চিত্র । অভিনয় করেছেন, সান্ড্রা বুলক, "জের্মি নর্থাম" ও ডেনিস মিলার।
এন্জ্যালা বেনেট(সান্ড্রা বুলক), একজন কম্পিউটার ইঞ্জিনিয়ার যিনি দিনের অধিকাংশ সময় বাসায় কাটান এবং তার সব বন্ধু অনলাইন কেন্দিৃক । অনলাইন এর বাইরে তার মাত্র কয়েকজন বন্ধু আছে । তার প্রথম ছুটির সময় সে কম্পিউটার গুপ্তচরবৃত্তির সাথে জরিয়ে পড়ে।১৯৯৪ সালের অক্টোবরে সান্ড্রা বুলক ঘোষনা দেন তিনি মধ্য -জানুয়ারী থেকে ১০ এপ্রিল,১৯৯৫ এর মধ্যে দ্য নেটর চিত্রগ্রহণ করবেন। ১৯৯৫ সালের জানুয়ারির ৫ তারিখ সান ফ্রান্সিসকো এর মসকন সেন্টার ও ম্যাকওয়ার্ল্ড সেই সাথে এপ্রিলে ওয়াশিংটন, ডি.সি.তে দ্য নেটর চিত্রগ্রহণ করা হয়েছিল।
’’দ্য নেট‘’ এর আনুমানিক বাজেট ছিল $২২ মিলিয়ন এবং ২৮ জুলাই ১৯৯৫ তারিখে মুক্তি পায়।গার্হস্থ্য বক্স অফিসে $৫০,৭২৭,৯৬৫ ও বিদেশী বাজার সহ, চলচ্চিত্রটি বিশ্বব্যাপী মোট $১১০,৬২৭,৯৬৫ ডলারের ব্যবসা করে। অতিরিক্ত ভাড়াবাবদ যুক্তরাষ্ট্রর মধ্যে $২৩,৭৭১,৬০০ আয় করে।
’’দ্য নেট‘’ এর প্রতিক্রিয়া ছিল মিশ্র।রটেন টম্যাটোস এ ৪৭ রিভিউর উপর ভিত্তি করে ১০ এর মধ্যে গড়ে ছিল ৫.১ যার মধ্যে ৩৬% ইতিবাচক মতামত দিয়েছিল।পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক রজার ইবার্ট ৪ এর মাঝে ৩ স্টার দেন। এন্টারটেনমেন্ট উইকলিতে ওয়েন গ্লিবারম্যান সান্ড্রা বুলক এর অভিনয় সম্পর্কে লিখেছিলেন, Bullock pulls you into the movie. Her overripe smile and clear, imploring eyes are sometimes evocative of Julia Roberts.
১৯৯৮ সালে শুরু হয় ’দ্য নেট’ এর টিভি সিরিয়াল যা ১৯৯৯ সাল পর্যন্ত প্রাচার হয়েছিল।এতে এন্জেলা বেনেট চরিত্রে অভিনয় করেছিলেন ব্রুক লেংটন।
২০০৬ সালে কার্লেস উইনকার এর পরিচালনায় বের হয় ’দ্য নেট’ এর সিকুয়্যাল দ্য নেট ২।
২০১৪ এএফসি চ্যালেঞ্জ কাপ
২০১৪ এএফসি চ্যালেঞ্জ কাপ () এশিয়ান ফুটবল কনফেডারেশন বা এএফসি'র সদস্যভূক্ত দেশসমূহের মধ্যে অনুষ্ঠিত এএফসি চ্যালেঞ্জ কাপ ফুটবল প্রতিযোগিতার পঞ্চম আসর। এর মাধ্যমে ভিশন এশিয়া পরিকল্পনার অধীনে উদীয়মান দেশ নির্ধারণ করা হয়। প্রতিযোগিতার বিজয়ী দল ২০১৫ সালে অনুষ্ঠিত এশিয়ান কাপে খেলার যোগ্যতা অর্জন করবে।
মালদ্বীপে ৮-২৩ মার্চ, ২০১৪ তারিখ পর্যন্ত সময়কালে এএফসি চ্যালেঞ্জ কাপ অনুষ্ঠিত হবার কথা রয়েছে। প্রতিযোগিতার নিয়ম-কানুন ২০১২ সালের মতোই রাখা হয়েছে। সর্বমোট ৮টি দল চূড়ান্ত পর্বে অংশগ্রহণ করবে। সর্বশেষ প্রতিযোগিতায় উত্তর কোরিয়া জাতীয় ফুটবল দল শিরোপা লাভ করে। এছাড়াও, উত্তর কোরিয়া এ পর্যন্ত সর্বাধিক দুইবার চ্যাম্পিয়ন হবার সৌভাগ্য অর্জন করেছে।
এএফসি এ আসর থেকে স্বাগতিক দেশকে স্বয়ংক্রিয়ভাবে যোগ্যতা অর্জনকারী দল হিসেবে স্বীকৃতি দেয়ার সিদ্ধান্ত গ্রহণ করে।
ভারত, মালদ্বীপ, ফিলিপাইন, এবং তাজিকিস্তান - এ চারটি দেশ প্রতিযোগিতার স্বাগতিক দেশ হবার আগ্রহ প্রকাশ করে। ১৩ নভেম্বর, ২০১২ তারিখে ফিলিপাইন এবং মালদ্বীপকে চূড়ান্ত তালিকায় রাখা হয়। ২৮ নভেম্বর এএফসি'র প্রতিযোগিতা কমিটি চূড়ান্ত সিদ্ধান্ত গ্রহণের জন্যে সভা আহ্বান করে। সিদ্ধান্ত মোতাবেক মালদ্বীপ স্বাগতিক দেশের মর্যাদা পায়।
১১ ডিসেম্বর, ২০১২ সালে এএফসি'র সদর দফতর মালয়েশিয়ার কুয়ালালামপুরে যোগ্যতা নির্ধারণের ড্র অনুষ্ঠিত হয়। সর্বমোট বিশটি দল ৫ গ্রুপে বিভক্ত হয়ে খেলবে। প্রত্যেক গ্রুপে ৪টি দল থাকবে। প্রত্যেক গ্রুপের বিজয়ী ৫ দল ও গ্রুপের সেরা দ্বিতীয় স্থান অধিকারী দুইটি দলসহ স্বাগতিক মালদ্বীপ এশিয়ান কাপে খেলবে।
২০১২ সালের এএফসি চ্যালেঞ্জ কাপ বিজয়ী উত্তর কোরিয়া দল ২০১৪ সালের প্রতিযোগিতায় অংশ নিবে না বলে জানিয়েছে।
ওলফ পালমে পুরস্কার
ওলফ পালমে পুরস্কার () সাংবার্ষিকাকারে প্রদেয় আন্তর্জাতিক পুরস্কারবিশেষ। সুইডেনে জন্মগ্রহণকারী বিশিষ্ট রাজনীতিবিদ ও সাবেক প্রধানমন্ত্রী ওলফ পালমে'র আদর্শ অনুসরণপূর্বক ব্যক্তি কিংবা সংস্থাকে অসাধারণ কৃতিত্বের জন্য এ পুরস্কার প্রদান করা হয়। পুরস্কারের মূল্যমান হিসেবে সনদ ও পঁচাত্তর হাজার মার্কিন ডলার দেয়া হয়। ২৮ ফেব্রুয়ারি, ১৯৮৬ তারিখে পালমের মৃত্যুর এক বছর পর থেকে ফেব্রুয়ারি, ১৯৮৭ সালে এ পুরস্কার প্রবর্তন করা হয়। ওলফ পালমের পরিবার ও সুইডিশ সোশ্যাল ডেমোক্র্যাটি পার্টির পক্ষ থেকে পালমে'র স্মৃতিকে চীরজাগরুক রাখতে "ওলফ পালমেস মাইনেসফন্ড ফর ইন্টারনেশিওন্যাল ফরস্তাইলস ওচ জেমেনস্যাম সাকেরহেট" নামীয় সংস্থা পুরস্কার প্রদানের জন্যে গঠন করা হয়।
স্টিং অপারেশন
স্টিং অপারেশন যা আন্ডারকভার অপারেশন নামেও পরিচিত মূলত ‘ছদ্মবেশী’ বা ‘ফাঁদ পাতা’র মতো প্রতারণামূলক একটি কৌশল যার মাধ্যমে ফাঁদে ফেলে অপরাধ করতে সহযোগিতা দিয়ে অপকর্মের ঠিক আগ মুহূর্তে সংশ্লিষ্ট ব্যক্তিকে ধরে ফেলা হয়। যুক্তরাষ্ট্রসহ বিশ্বের অনেক দেশে এ ধরনের অভিযান প্রচলিত থাকলেও এর নৈতিক ও আইনি দিক নিয়ে প্রশ্ন উঠেছে। সুইডেন, নেদারল্যান্ডসের মতো কয়েকটি দেশে রাষ্ট্রীয়ভাবে স্টিং অপারেশন নিষিদ্ধ।
স্টিং শব্দটি মূলত জনপ্রিয়তা পেয়েছে ১৯৭৩ সালের রবার্ট রেডফোর্ড ও পল নিউম্যানের দ্য স্টিং সিনেমা থেকে। ১৯৯৮ সালে যুক্তরাষ্ট্রের আইন প্রয়োগকারী তিনটি সংস্থা যৌথভাবে স্টিং অপারেশন চালিয়ে চুরি হওয়া চাঁদের প্রস্তর খণ্ড মিয়ামির একটি ভল্ট থেকে উদ্ধার করে। ওই স্টিং অপারেশনটির নাম ছিল অপারেশন লুনার একলিপস।
স্টিং অপারেশনে আইন প্রয়োগকারী সংস্থার কর্মকর্তারা কখনও মাদক বা অস্ত্রের ক্রেতা সেজে মাদক ও অস্ত্র বিক্রেতাকে ফাঁদে ফেলেন। নৈতিকতা ইস্যুতে আলোচনা-সমালোচনা যা-ই থাকুক না কেন, অনেক দেশেই এটি বৈধ প্রক্রিয়া। তবে অপরাধ সংঘটনে কাউকে উদ্বুদ্ধ করার বিষয়ে আইনী প্রক্রিয়া দেশে দেশে ভিন্ন। দোষী সাব্যস্ত করার মতো যথেষ্ট প্রমাণ পাওয়ার আগ পর্যন্ত এ অভিযান চলতে থাকে। আর এ ধরনের তদন্ত অভিযানে গ্রেফতার ও দোষী সাব্যস্ত হওয়া ব্যক্তির সংখ্যাও অনেক। সিপিওপির (যুক্তরাষ্ট্রের সেন্টার ফর প্রবলেম ওরিয়েন্টেড পুলিশিং) তথ্য মতে, একটি স্টিং অপারেশনে ৭০০ জনকে পর্যন্ত গ্রেফতার করার নজির আছে।স্টিং অপারেশন নিয়ে অনেক সমালোচনা হচ্ছে কারণ এটি নৈতিক দিক দিয়ে সঠিক নয়। মানুষের মধ্যে অপরাধপ্রবণতাগুলো সুপ্ত অবস্থায় থাকে। নৈতিক দিক দিয়ে না চাইলেও ফাঁদে পড়ে অনেক সময় মানুষ কৌতূহলবশত অপরাধ সংঘটনের পরিকল্পনা করে আনন্দ অনুভব করেন। স্টিং অপারেশনের ফাঁদে পড়া ব্যক্তিরা একেকটি ধাপ পার হয়ে এমন পর্যায়ে পৌঁছান, তাঁদের আর পিছু ফেরার পথ থাকে না।
ফুটবল ক্লাব বার্সেলোনা বি
ফুটবল ক্লাব বার্সেলোনা বি বার্সেলোনা ভিত্তিক একটি স্পেনীয় ফুটবল দল। ১৯৭০ সালে ফুটবল ক্লাব বার্সেলোনা অ্যাতলেতিক নামে এটি প্রতিষ্ঠিত হয়। এটি ফুটবল ক্লাব বার্সেলোনার রিজার্ভ দল এবং বর্তমানে সেগুন্দা দিভিশনে প্রতিদ্বন্দ্বিতা করছে। দলটির ঘরের মাঠ মিনি ইস্তাদি।
স্পেনে রিজার্ভ দলগুলো সিনিয়র দলের একই লীগ সিস্টেমে প্রতিদ্বন্দ্বিতা করে। তবে তারা সিনিয়র দলের সাথে একই বিভাগে প্রতিদ্বন্দ্বিতা করতে পারেনা। ফলে বার্সেলোনা বি লা লিগা ও কোপা দেল রে-তে অংশগ্রহন করতে পারেনা।
আবদুল কাদির (ক্রিকেটার)
আবদুল কাদির (; ) (১০ই মে, ১৯৫৫ লাহোর,পাঞ্জাব – ১২ই মার্চ, ২০০২) একজন করাচীর, পাকিস্তানি ক্রিকেটার যিনি ১৯৬৪ থেকে ১৯৬৫ সাল পর্যন্ত চারটি টেস্ট ক্রিকেট খেলেছেন। তিনি ছিলেন একজন উইকেট-রক্ষক। আব্দুল টেস্ট আত্মপ্রকাশে করাচীতে অস্ট্রেলিয়ার বিরুদ্ধে ৯৫ রান আউট হয়েছিলেন। তিনি ওপেনে খালিদ ইবাদুল্লাহর সাথে ব্যাটিং করে ২৪৯ রান তৈরি করেছিলেন।
মারাইজ ইরাসমাস
মারাইজ ইরাসমাস (; জন্ম: ২৭ ফেব্রুয়ারি, ১৯৬৪) দক্ষিণ আফ্রিকায় জন্মগ্রহণকারী আন্তর্জাতিক ক্রিকেট আম্পায়ার। তিনি আন্তর্জাতিক ক্রিকেট কাউন্সিল কর্তৃক মনোনীত আইসিসি’র সেরা আম্পায়ার তালিকার একজন সদস্য। প্রথম-শ্রেণীর ক্রিকেটে বোল্যান্ড ক্রিকেট দলের হয়ে খেলেছেন। খেলায় তিনি অল-রাউন্ডারের ভূমিকায় অবতীর্ণ হতেন।
ইরাসমাস ২০০৮ সালে আন্তর্জাতিক আম্পায়ার তালিকায় অন্তর্ভুক্ত হন। এরপর খুব দ্রুত ২০১০ সালে আইসিসি’র সেরা আম্পায়ার তালিকায় সদস্যরূপে উত্তরণ ঘটান।
১৮ অক্টোবর, ২০০৭ তারিখে নাইরোবি'র নাইরোবি জিমখানা স্টেডিয়ামে অনুষ্ঠিত কেনিয়া বনাম কানাডা'র মধ্যকার একদিনের আন্তর্জাতিক ক্রিকেটের মাধ্যমে আম্পায়ার জীবনে প্রবেশ করেন। এর পূর্বেই অবশ্য টি২০ ক্রিকেটে আম্পায়ার হিসেবে অভিষিক্ত হয়েছেন। ২৪ ফেব্রুয়ারি, ২০০৬ তারিখে জোহানেসবার্গের ওয়ান্ডারার্স স্টেডিয়ামে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যে অনুষ্ঠিত টি২০ ক্রিকেটে খেলা পরিচালনা করেন। পরবর্তীতে ১৭-২১ জানুয়ারি, ২০১০ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত বাংলাদেশ-ভারতের মধ্যকার টেস্টে প্রথমবারের মতো খেলা পরিচালনার সুযোগ পান।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপে বিশ-সদস্যের আম্পায়ারের তালিকায় অন্যতম সদস্য ছিলেন তিনি। তন্মধ্যে, ১৪ ফেব্রুয়ারি, ২০১৫ তারিখে ক্রাইস্টচার্চের হ্যাগলে ওভালে অনুষ্ঠিত নিউজিল্যান্ড ও শ্রীলঙ্কার মধ্যকার উদ্বোধনী খেলাটি পরিচালনা করেন। ২০ মার্চ, ২০১৫ তারিখে অ্যাডিলেড ওভালে অনুষ্ঠিত কোয়ার্টার-ফাইনালে অস্ট্রেলিয়া-পাকিস্তানের খেলাও পরিচালনা করেছেন।
১ সেপ্টেম্বর, ২০১৬ তারিখ পর্যন্ত:
শুরুতে আম্পায়ার হিসেবে সঠিক ও সুন্দরভাবে খেলা পরিচালনা করেছেন। কিন্তু জুলাই/আগস্ট, ২০১১ সালে অনুষ্ঠিত ভারত-ইংল্যান্ডের মধ্যেকার টেস্ট সিরিজে মাঠে তাঁর ভূমিকা নিয়ে প্রশ্নবিদ্ধতায় পড়ে যান। বিশেষ করে ট্রেন্ট ব্রিজে অনুষ্ঠিত দ্বিতীয় টেস্টে অধিকাংশ দর্শকই তার সিদ্ধান্তে হতবাক হন।
অস্ট্রেলিয়া ও শ্রীলঙ্কার মধ্যেকার একদিনের আন্তর্জাতিক ক্রিকেট সিরিজের চতুর্থ খেলায় ডেভিড ওয়ার্নারকে এলবিডব্লিউ প্রদান করে পুণরায় সবচেয়ে বেশী প্রশ্নের মুখোমুখি হন।
মিল্টন ফ্রিড্‌ম্যান
মিল্টন ফ্রিড্‌ম্যান (জন্ম: ৩১ জুলাই, ১৯১২ - মৃত্যু: ১৬ নভেম্বর, ২০০৬) একজন মার্কিন অর্থনীতিবিদ ও পরিসংখ্যানবিদ। তিনি তার ব্যয় বিশ্লেষণ, অর্থের ইতিহাস ও তত্ত্ব, এবং স্থায়িত্ব নীতির জটিলতা বিষয়ক গবেষণার জন্য ১৯৭৬ সালে অর্থনীতিতে নোবেল স্মারক পুরস্কার লাভ করেন। জর্জ স্টিগ্‌লার ও অন্যান্য অর্থনীতিবিদদের সাথে ফ্রিডম্যান শিকাগো মূল্য তত্ত্বের দ্বিতীয় প্রজন্মের উল্লেখযোগ্য ব্যক্তিত্ব ছিলেন। তিনি শিকাগো বিশ্ববিদ্যালয়ে তিন দশকের বেশি সময় অধ্যাপনা করেন।
ফ্রিড্‌ম্যান ১৯১২ সালের ৩১ জুলাই মার্কিন যুক্তরাষ্ট্রের নিউ ইয়র্কের ব্রুকলিনে জন্মগ্রহণ করেন। তার পিতা জেন সল ফ্রিড্‌ম্যন এবং মাতা সারা ইথেল। তার পিতামাতা ইহুদি এবং তারা হাঙ্গেরি রাজ্য (বর্তমান ইউক্রেন) অন্তর্গত কার্পাথিয়ান রুথেনিয়ার বেরেজৎসাৎস থেকে যুক্তরাষ্ট্রে আসেন। তারা দুজনেই শুষ্ক পণ্যের বিক্রেতা ছিলেন। মিল্টনের জন্যে কিছু পরে তার নিউ জার্সির রাহওয়েতে চলে যান। কৈশোরের শুরুতে মিল্টন গাড়ি দুর্ঘটনায় তার উপরের ঠোঁটে আঘাতপ্রাপ্ত হন। ফ্রিড্‌ম্যান মেধাবী ছাত্র ছিলেন এবং ১৯২৮ সালে তার ১৬তম জন্মদিনের কিছুদিন পূর্বে রাহওয়ে হাই স্কুল থেকে পাশ করেন। তিনি শিকাগো বিশ্ববিদ্যালয় থেকে ১৯৩৩ সালে অর্থনীতিতে এমএ ডিগ্রি অর্জন করেন। পিএচিওডি ডিগ্রি অর্জন করেন কলাম্বিয়া বিশ্ববিদ্যালয় থেকে।
ব্যয় বিশ্লেষণ, অর্থের ইতিহাস ও তত্ত্ব, এবং স্থায়িত্ব নীতির জটিলতা বিষয়ক গবেষণার জন্য ১৯৭৬ সালে অর্থনীতিতে নোবেল স্মারক পুরস্কার লাভ করেন।
সাঈদ আজমল
সাঈদ আজমল (পাঞ্জাবি, ; জন্ম: ১৪ অক্টোবর, ১৯৭৭) পাকিস্তানে জন্মগ্রহণকারী ক্রিকেটার। তিনি ডানহাতি অফ-স্পিন বোলিং করেন ও ডানহাতে ব্যাটিং পরিচালনা করে থাকেন। তার কার্যকরী দোসরা এবং অন্যান্য ভঙ্গীমায় বোলিং পাকিস্তানকে জয়লাভে সহায়তা করে থাকে। আধুনিক ক্রিকেট বিশ্বে তাকে অন্যতম 'সেরা স্পিনার' হিসেবে পরিচিতি লাভ করে আসছেন।
২০০৯ সালে সন্দেহজনক বোলিং ভঙ্গীমার দায়ে অভিযুক্ত হন। পরবর্তীতে অবশ্য এ দায় থেকে মুক্তি পান।
২০০৫ সালে ফয়সালাবাদ ক্রিকেট দলের পক্ষ হয়ে ঘরোয়া ক্রিকেটে এবিএন-আম্রো টুয়েন্টি-২০ কাপ জয়ে ভূমিকা রাখেন। এছাড়াও, খান রিসার্চ ল্যাবরেটরিজ ও ইসলামাবাদ দলের হয়েও খেলেছেন।
২০১২ সালে বিগ ব্যাশ লীগ প্রতিযোগিতায় অ্যাডিলেড স্ট্রাইকার্স দলের পক্ষে চুক্তিবদ্ধ হন।
ত্রিশ বছর বয়সে পাকিস্তান দলের হয়ে একদিনের আন্তর্জাতিক ক্রিকেটে অভিষেক ঘটান। এর এক বছর পর টেস্টে অভিষেক হন। এরপর ২০০৯ সালের আইসিসি বিশ্ব টুয়েন্টি২০ প্রতিযোগিতায় পাকিস্তানকে শিরোপা লাভে সহায়তা করেন। নভেম্বর, ২০১১ সাল থেকে সাঈদ আজমল আন্তর্জাতিক ক্রিকেট কাউন্সিল কর্তৃক প্রণীত আইসিসি প্লেয়ার র‌্যাঙ্কিংয়ে একদিনের আন্তর্জাতিক ক্রিকেটে শীর্ষস্থানীয় বোলার হিসেবে প্রথম স্থানে রয়েছেন। এছাড়া, টি২০ ক্রিকেটেও তিনি শীর্ষস্থানে রয়েছেন। বর্তমানে টেস্ট ক্রিকেটের বোলিং বিভাগে তার অবস্থান তৃতীয়।
২৮ জানুয়ারি, ২০১২ তারিখে নিজস্ব ২০তম টেস্টে সবচেয়ে দ্রুততম সময়ে প্রথম পাকিস্তানি বোলার হিসেবে ১০০ উইকেট নেয়ার কৃতিত্ব অর্জন করেন। এছাড়াও টুয়েন্টি২০ আন্তর্জাতিকে সবচেয়ে বেশী ৭১ উইকেট নিয়ে রেকর্ড গড়েছেন।
প্রধান
ম্যাচে ১০ উইকেট গ্রহণ 
একদিনের আন্তর্জাতিকে ৫ উইকেট
ব্রুস অক্সেনফোর্ড
ব্রুস নিকোলাস জেমস অক্সেনফোর্ড (; জন্ম: ৫ মার্চ, ১৯৬০) অস্ট্রেলিয়ায় জন্মগ্রহণকারী ক্রিকেট আম্পায়ার ও সাবেক ক্রিকেটার। ২০০৮ সাল থেকে আন্তর্জাতিক ক্রিকেট কাউন্সিলের তালিকাভূক্ত আন্তর্জাতিক আম্পায়ার হিসেবে একদিনের আন্তর্জাতিক ক্রিকেট খেলার মাধ্যমে তাঁর অভিষেক ঘটে। এছাড়াও, ২০১০ সালে প্রথমবারের মতো টেস্ট ক্রিকেট খেলা পরিচালনা করেছেন।
২৬ সেপ্টেম্বর, ২০১২ তারিখে আম্পায়ারদের সর্বোচ্চ স্তর আইসিসি’র সেরা আম্পায়ার তালিকায় অন্তর্ভুক্ত হন। ঐদিন তাঁরই স্বদেশী সাইমন টাওফেল অবসর নেন ও আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হন।
অক্সেনফোর্ড ১৯৯১/৯২ ও ১৯৯২/৯৩ মৌসুমে কুইন্সল্যান্ডের পক্ষ হয়ে আটটি প্রথম-শ্রেণীর ক্রিকেট খেলায় অংশগ্রহণ করেন।
ব্রুস অক্সেনফোর্ড ১৯৯৮ সালে আম্পায়ার জীবন শুরু করেন। ২০০১ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন। ২০০৩ সালে ১২-সদস্যবিশিষ্ট জাতীয় আম্পায়ার প্যানেলে অন্তর্ভুক্ত হন। ২০০৭/০৮ মৌসুমে ক্রিকেট অস্ট্রেলিয়ার পক্ষ থেকে আইসিসি আন্তর্জাতিক তৃতীয় আম্পায়ার তালিকায় অন্তর্ভুক্তির জন্য তাঁর নাম প্রস্তাব করা হয়।
২০১০ সালের ডিসেম্বর মাসে শ্রীলঙ্কার ক্যান্ডিতে অনুষ্ঠিতি শ্রীলঙ্কা বনাম ওয়েস্ট ইন্ডিজের মধ্যকার টেস্টের মাধ্যমে আম্পায়ার হিসেবে খেলা পরিচালনা করার প্রথম সুযোগ পান।
১৯ ফেব্রুয়ারি, ২০১২ তারিখে অক্সেনফোর্ড অস্ট্রেলিয়া বনাম ভারতের মধ্যকার খেলায় তৃতীয় আম্পায়ারের দায়িত্ব পালন করেন। ঐদিন তিনি ভুলক্রমে (আউট) বোতামে চাপ দিয়ে মাইক হাসিকে আউট দেন। অক্সেনফোর্ড বিষয়টি দ্রুত বুঝতে পেরে তাড়াতাড়ি সিদ্ধান্ত পরিবর্তন করেন।
হাসান নাসরুল্লাহ
হাসান নাসরুল্লাহ () হলেন লেবাননের রাজনৈতিক ও আধাসামরিক প্রতিষ্ঠান, হিজবুল্লাহর তৃতীয় মহাসচিব। তিনি প্রায়ই 'আল সৈয়দ হাসান' (السيد حسن), হিসাবে উল্লেখিত হন যেখানে সম্মানসূচক খেতাব 'সৈয়দ' নির্দেশ করে তিনি মোহাম্মাদের বংশধর। উইকিলিকসের প্রতিষ্ঠাতা জুলিয়ান অ্যাসাঞ্জের মতে তিনি হলেন মধ্যপ্রাচ্যের অসাধারণ ব্যক্তিত্বদের মধ্যে অন্যতম।
ফিলিস্তিনিদের প্রতিরোধ সংগ্রামের প্রতি সবসময় সমর্থন ব্যক্ত করেন হিজবুল্লাহর নেতা নাসরুল্লাহ। তিনি বলেন, হিজবুল্লাহ সবসময়ই ইসরাইলবিরোধী সংগ্রামে ফিলিস্তিনিদের পাশে থাকবে। তিনি আরও বলেন, দশকের পর দশক ধরে ইসরাইল ফিলিস্তিনে জবরদখল বজায় রাখলেও তারা এখন ধ্বংসের দ্বারপ্রান্তে।
হাসান নাসরুল্লাহ ইহুদিবাদী ইসরাইলকে শত্রুভাবাপন্ন দেশ হিসেবে আখ্যা দেন। ইসরাইলকে একটি অবৈধ রাষ্ট্র হিসেবে উল্লেখ করেছেন এবং বলেছেন, অন্যদের দেশ বা ভূমি দখলের ভিত্তিতে ইসরাইল প্রতিষ্ঠিত হয়েছে। তিনি উল্লেখ করেন ইসরাইলি দখলদারিত্বের বহু বছর পরও ফিলিস্তিনিদের ভূমি ফিলিস্তিন হিসেবেই বিবেচিত হবে। ইসরায়েল বিরোধী কর্মকাণ্ডের জন্য তিনি ইসরায়েলের শত্রু হিসেবে বিবেচিত।
টনি হিল
অ্যান্থনী লয়েড হিল (; জন্ম: ২৬ জুন, ১৯৫১) নিউজিল্যান্ডের অকল্যান্ডে জন্মগ্রহণকারী আন্তর্জাতিক ক্রিকেট আম্পায়ার। সচরাচর তিনি টনি হিল নামেই বৈশ্বিকভাবে পরিচিত হয়ে আসছেন। বর্তমানে তিনি আইসিসি’র সেরা আম্পায়ার তালিকার একজন সদস্য। ২০০৯ সালে আইসিসি'র সেরা আম্পায়ার তালিকায় মনোনীত হন। আন্তর্জাতিক ক্রিকেট কাউন্সিলের আন্তর্জাতিক প্যানেলে থাকা অবস্থায় ২০০৬ সালে জোহানেসবার্গে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার টেস্ট ক্রিকেট খেলায় নিরপেক্ষ আম্পায়ার হিসেবে এলিট প্যানেলকে সহায়তা করেন।
মার্চ, ১৯৯৮ সালে প্রথমবারের মতো নিউজিল্যান্ড বনাম জিম্বাবুয়ের মধ্যেকার একদিনের আন্তর্জাতিক ক্রিকেট খেলায় আম্পায়ার হিসেবে অভিষিক্ত হন টনি হিল। ডিসেম্বর, ২০০১ সালে নিউজিল্যান্ড বনাম বাংলাদেশের মধ্যকার টেস্ট ক্রিকেটে অভিষেক ঘটান টনি।
২০০৭ সালে অনুষ্ঠিত বিশ্বকাপ ক্রিকেটে সেন্ট কিটসে গ্রুপ এ'র তিনটি খেলায় আম্পায়ারিং করেন।
মুহাম্মাদ শফী উসমানী
মুফতী মুহাম্মাদ শফী (উর্দূ: مفتى محمد شفيع) (২১ শা'বান ১৩১৪ হিজরী - ১০ শাওয়াল ১৩৯৬ হিজরী / ২৫ জানুয়ারি ১৮৯৭ - ৬ অক্টোবর ১৯৭৬ খ্রিষ্টাব্দ) ছিলেন একজন প্রখ্যাত আলেমে দ্বীন ও মনীষী । তিনি দারুল উলূম দেওবন্দ এবং দেশ বিভাগের পর পাকিস্তানের মুফতীয়ে আযম বা প্রধান মুফতী (গ্রান্ড মুফতী) ছিলেন।
মুফতী মুহাম্মাদ শফী (রহমাতুল্লাহি আলাইহি) ১৩১৪ হিজরী সনের শা'বান মাসের ২১ তারিখে (২৫ জানুয়ারি ১৮৯৭ খ্রিষ্টাব্দ) জন্মগ্রহণ করেন । তাঁর নাম "মুহাম্মাদ শফী" হযরত রশীদ আহমাদ গাঙ্গুহী (রহমাতুল্লাহি আলাইহি) কর্তৃক প্রস্তাবিত। ১৩২৫ হিজরীতে (১৯০৭/১৯০৮ খ্রিষ্টাব্দে) তিনি দারুল উলুম দেওবন্দে ভর্তি হন । তিনি ১৩৩৬ হিজরীতে (১৯১৮ খ্রিষ্টাব্দ) দারুল উলুম দেওবন্দ থেকে স্নাতক ডিগ্রি লাভ করেন, তখন তার বয়স ২১ বছর ছিল। 
এরপর ১৩৩৭ হিজরীতে (১৯১৮/১৯১৯ খ্রিষ্টাব্দ) তিনি দারুল উলূম দেওবন্দের প্রাথমিক শ্রেণীর শিক্ষক হিসেবে নিযুক্ত হন। তিনি খুবই তাড়াতাড়ি উচ্চতর শ্রেণীর শিক্ষক হিসেবে নিযুক্ত হন। তিনি ১৩৫০ হিজরী সনে (১৯৩২ খ্রিষ্টাব্দ) দারুল উলূম দেওবন্দের মুফতীয়ে আযম বা প্রধান মুফতী (গ্রন্ড মুফতী) নিযুক্ত হন। 
দেশ বিভাগের পর তিনি তাঁর পিতৃভূমি দেওবন্দ ছেড়ে পাকিস্তান চলে আসেন। তিনি ১৩৭০ হিজরীতে (১৯৫১ খ্রিষ্টাব্দ) পাকিস্তানে দারুল উলুম করাচী প্রতিষ্ঠা করেন। 
তিনি ছোট বড় মিলিয়ে প্রায় দেড়শত এর মত বই লেখেছেন। তার বিশ্বখ্যাত তাফসীর গ্রন্থ "মা'আরিফুল কুরআন" যা বহুল ভাষায় অনুবাদ হয়েছে যা তিনি সমাপ্ত করেন (ঊর্দূতে) তার ইন্তেকালের চার বছর আগে।
এই আলেমে দ্বীন ও মনীষী ১৩৯৬ হিজরী সনের শাওয়াল মাসের ১০ তারিখে ইন্তেকাল করেন।
এমিলকার বারবাই
এমিলকার বারবাই (; জন্ম: ২৯ মার্চ, ১৯৮৩ - মৃত্যু: ২৪ আগস্ট, ১৯৬৫) ব্রাজিলের সাঁউ পাউলু প্রদেশের রিও দাস পেদ্রাস এলাকায় জন্মগ্রহণকারী ইতালীয়-ব্রাজিলীয় ফুটবল খেলোয়াড় ও ম্যানেজার। তিনি ট্যাকলিং, খেলার অবস্থা বুঝতে পারা, শক্তিশালী লাথি এবং লম্বা পাসের জন্যে খ্যাত ছিলেন। কিছু পুরনো করিন্থিয়ান্স সমর্থকদের মতে, দক্ষতা ও ব্রাজিলীয় ফুটবলারের গুণাবলীতে তিনি কেবলমাত্র পেলের পিছনে ছিলেন।
ব্রাজিলের জাতীয় দলের পক্ষ হয়ে ১৯ খেলায় অংশগ্রহণ করে ৫ গোল করেন। এছাড়াও তিনি করিন্থিয়ান্সের সেরা খেলোয়াড়দের একজন ছিলেন। তিনি পালেস্ত্রা ইতালিয়া এবং ল্যাজিও দলে খেলেছেন। এরফলে তিনি প্রথম ব্রাজিলীয়, যিনি ইতালীয় ফুটবলে খেলেছেন। ল্যাজিও, সাঁউ পাউলু, পলেস্ত্রা ইতালিয়া, করিন্থিয়ান্স, পর্তুগিজা স্যানতিস্তা দলকে প্রশিক্ষণ দেন।
চিকো নেত্তো
ফ্রান্সিস্কো বুনো নেত্তো (; জন্ম: জন্ম: ৯ এপ্রিল, ১৮৯৪ - মৃত্যু: ১৮ জুন, ১৯৫৯) ব্রাজিলের মোজি-মিরিম এলাকায় জন্মগ্রহণকারী ব্রাজিল জাতীয় ফুটবল দলের সাবেক খেলোয়াড় ও কোচ। চিকো নেত্তো নামেই তিনি সর্বত্র পরিচিত ছিলেন। এছাড়াও তিনি আমপারো, আমেরিকা, আমেরিকানো, সাঁউ বেন্তো ও ফ্লুমিনিজের পক্ষ হয়ে ফুটবল খেলেছেন।
১৯১৭ সালে সংক্ষিপ্তকালের জন্য ব্রাজিল জাতীয় ফুটবল দলে খেলেন। তিনটি খেলায় অংশগ্রহণ করে একটি গোল করেন। পরবর্তীতে ১৯২৩ সালে জাতীয় দলের কোচের দায়িত্ব পালন করেন।
২০১২ বাংলাদেশ চ্যাম্পিয়নশিপ লীগ
২০১২ বাংলাদেশ চ্যাম্পিয়নশিপ লীগ মার্চ ২০১২ তে শুরু হয়। যেখানে ৭টি দল ডাবল-লিগ পদ্ধতিতে একে-অপরের সঙ্গে খেলে। কক্সসিটি স্পোর্টিং ক্লাব প্রতিযোগিতায় চ্যাম্পিয়ন হয়।
ভাত দে
ভাত দে , এটি ১৯৮৪ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনীকার ও চলচ্চিত্র পরিচালক আমজাদ হোসেন ছবিটির সংলাপ, চিত্রনাট্য ও পরিচালনা করেছেন । ছবিটিতে বিভিন্ন চরিত্রে অভিনয় করেছেন আলমগীর, শাবানা, রাজীব, আনোয়ার হোসেন, শিশুশিল্পী হিসেবে আঁখি আলমগীর।
ছবিটি পরিচালনা করে শ্রেষ্ঠত্বের স্বীকৃতিস্বরূপ পরিচালক আমজাদ হোসেন জাতীয় চলচ্চিত্র পুরস্কার শ্রেষ্ঠ
পরিচালক,চিত্রনাট্যকার ও সংলাপ রচয়িতা (১৯৮৪) পুরস্কার লাভ করেন।
জরি একজন গরিব বাউল শিল্পীর মেয়ে। যে কিনা ছোটবেলায় অভাবের কারনে মাকে হারায়, অন্ধ বাউল বাবাকে নিয়ে ছোট বেলা থেকেই যার সংগ্রামী ও অতি অভাব অনটনের সংসার। জরি যখন বড় হয় একদিন তাঁর বাবাও দুমুঠো ভাত যোগাড় করতে গিয়ে মারা যায়। এরপর থেকে সহায় সম্বলহীন এক অসহায় দরিদ্র 'জরি'র অতি করুন কাহিনীর একটি সফল চিত্ররুপ 'ভাত দে' ছবিটি।
ছবিটির পরিচালক আমজাদ হোসেন ঢাকা ক্লাবের একটি নির্জন রুমে এক মাস টানা কাজ করে স্ক্রিপ্ট রেডি করেছিলেন। ঢাকার অনেক সাংবাদিকদের সামনে মানিকগঞ্জের নদীর পাড়ে প্রথম দিন শুটিং হয়েছিল। আমজাদ হোসেন স্পটটি এমনভাবে তৈরি করেছিলেন যে একটি ভাঙাচোরা বাড়ি, পাশে বাঁশঝাড়। বাড়িটির চালে বাঁশের আগা বাতাস হলেই বাড়ি খায়। সেখানে অভাগিনী বেশে শাবানা বাস করবেন। কিন্তু শাবানা যখন শট দিচ্ছিলেন তখন তার পড়নে ইস্ত্রি করা শাড়ি ছিল যা একেবারে ভিখারি গোছের চরিত্রের সঙ্গে মানাচ্ছিলনা। তারপর মানিকগঞ্জের এক গরিব মহিলার একটি শাড়ি জোগাড় করে শুটিংটি করতে হয়েছিল।
১৯৮৪ সালে ‘ভাত দে’ সিনেমাটি শ্রেষ্ঠ চলচ্চিত্রের পুরস্কারসহ মোট নয়টি শাখায় জাতীয় চলচ্চিত্র পুরস্কার পুরস্কার জেতে।
বাংলা ছবির মধ্যে ‘ভাত দে’ ছবিটি প্রথম কান আন্তর্জাতিক চলচ্চিত্র উত্সবে অংশ নিয়েছিল।
! ট্র্যাক !! গান !! কন্ঠশিল্পী !! নোট
টাকা আনা পাই
টাকা আনা পাই ১৯৭০ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত লেখক ও চলচ্চিত্রকার জহির রায়হানের এর লেখা চলচ্চিত্রটি পরিচালনা করেছেন বাবুল চৌধুরী । সঙ্গীত পরিচালনায় ছিলেন আলতাফ মাহমুদ । ছবিটিতে বিভিন্ন চরিত্রে অভিনয় করেছেন রাজ্জাক, ববিতা, গোলাম মোস্তফা, বেবী জামান, শওকত আকবর।
বাবা হানিফ বাবুর্চি (শওকত আকবর) ও মা রওশন জামিলের ছেলে শহীদ (রাজ্জাক) । বাবা সহায় সম্বল সমস্ত কিছু বন্ধক রেখে ছেলেকে উচ্চ শিক্ষায় শিক্ষিত করেছেন । ওকালতি পাস করিয়েছেন । বাবা এক সময় তাঁর বন্ধু দিন মোহাম্মদ এর মেয়ের সাথে ছেলের বিয়ে দিবেন বলে প্রতিশ্রুতি করেছিলেন । বিষয়টা শহীদ কখনও জানতো না। অন্ধ হয়েও ছেলের জন্য বৃদ্ধ বয়সে বাবুর্চির কাজ করতেন যাতে ছেলের লিখাপড়ার কোন অসুবিধা না হয়। ছেলে ওকালতি পাশ করার পর বাবাকে বাবুর্চির কাজ করতে নিষেধ করেন। বন্ধক রেখে টাকা ধার এনেছিলেন মহাজন আব্দুল্লাহ মিয়া (ইনাম আহমেদ) এর কাছ থেকে। পাওনাদার ইনাম আহমেদ এর তাগাদায় হানিফ বাবুর্চি অতিষ্ঠ হয়ে পড়েন।পাওনা শোধ করতে হবে অথবা তাঁর কুৎসিত মেয়ের সঙ্গে ছেলে শহীদের বিয়ে দিতে হবে । এমন অবস্থায় হানিফ অসুস্থ হয়ে পড়ে। বাবার চিকিৎসা করানোর মতো সামর্থ্য নেই শহীদের। একদিকে বাবার চিকিৎসা অন্যদিকে মহাজনের ঋণ শোধের শর্ত এসব নিয়ে শহীদ চিন্তায় পড়ে যায়। এদিকে শহরের বিত্তশালি খান বাহাদুর এর একমাত্র আহ্লাদি মেয়ের সঙ্গে ঘোটক আলতাফ শহীদের বিয়ে দেয়ার ফন্দি আঁটেন। অসুস্থ বাবাকে বাঁচানোর জন্য খান বাহাদুরের মেয়েকে বিয়ে করে ঘর জামাই হওয়ার শর্তে শহীদ রাজি হয়ে যায়। যার ফলে শহীদ সেই টাকা দিয়ে মহাজনের আব্দুল্লাহ মিয়ার সব ঋণ শোধ করে অসুস্থ বাবার হাতে জমির দলিল ফিরিয়ে দেয়। শহীদের বাবাও সুস্থ হয়ে উঠেন । সুস্থ হয়ে উঠার পর বন্ধুর মেয়ে রানুর সঙ্গে বিয়ে দেয়ার সব ব্যবস্থা করেন কিন্তু বিয়ের দিন শহীদ জানিয়ে দেয় সে আসতে পারবে না এবং এই রানুকে বিয়ের করতে পারবেনা। ওদিকে শহরের খান বাহাদুর এর মেয়ের সঙ্গে বিয়ের সকল প্রস্তুতি সম্পন্ন হওয়ার পর বিয়ের আসরে শহীদের অন্ধ বাবা তাঁর বন্ধুকে নিয়ে হাজির হয়। বিয়ের আসরেই শুরু হয়ে যায় পিতা ও পুত্রের অনিবার্য সংঘাত । সেই থেকে শুরু হয় সন্তানের প্রতি এক মমতাময়ী ও অভিমানি পিতা এবং পিতার মমতা বঞ্চিত এক সন্তানের টানাপোড়ন।
বড় ভালো লোক ছিল
বড় ভালো লোক ছিল , এটি ১৯৮২ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত সাংবাদিক ও চলচ্চিত্র পরিচালক মোহাম্মদ মহিউদ্দিন ছবিটি পরিচালনা করেছেন । ছবিটিতে বিভিন্ন চরিত্রে অভিনয় করেছেন রাজ্জাক, প্রবীর মিত্র, অঞ্জু ঘোষ, সাইফুদ্দিন আহম্মেদ ।
ছবিটি পরিচালনা করে শ্রেষ্ঠত্বের সীকৃতি সরুপ পরিচালক মোহাম্মদ মহিউদ্দিন জাতীয় চলচ্চিত্র পুরস্কার শ্রেষ্ঠ
পরিচালক (১৯৮২) পুরস্কার লাভ করেন।১৯৮২ সালে ‘বড় ভালো লোক ছিল’ সিনেমাটি মোট ৫টি শাখায় জাতীয় চলচ্চিত্র পুরস্কার পুরস্কার জেতে।
! ট্র্যাক !! গান !! কন্ঠশিল্পী !! নোট
আহমদ জামান চৌধুরী
আহমদ জামান চৌধুরী (জন্ম: ২৮ ডিসেম্বর, ১৯৪৭ - মৃত্যু: ৬ মার্চ, ২০১৩) বাংলাদেশের একজন চলচ্চিত্র সাংবাদিক, চলচ্চিত্রের কাহিনী, চিত্রনাট্য, সংলাপ ও গীতিকার। চিত্রালীর প্রতিষ্ঠাতা ও সম্পাদক সৈয়দ মোহাম্মদ পারভেজ-এর মৃত্যুর পর তিনি দীর্ঘকাল সাপ্তাহিক চিত্রালী পত্রিকার সম্পাদকের দায়িত্ব পালন করেন।
আহমদ জামান চৌধুরী ১৯৪৭ সালে ২৮ ডিসেম্বর চাঁদপুর শহরে জন্মগ্রহণ করেন তিনি। তাঁর বাবার নাম নূরুজ্জামান চৌধুরী। পাঁচ ভাই দুই বোনের মধ্যে তিনি ছিলেন সবার ছোট। তিনি ঢাকা বিশ্ববিদ্যালয় থেকে সমাজ বিজ্ঞানে স্নাতক ও স্নাতকোত্তোর ডিগ্রি অর্জন করেন। 
মেধাবী ছাত্র ছিলেন। তাই ঢাকা বিশ্ববিদ্যালয়েই প্রভাষকের চাকুরী লাভ করেন ডিগ্রী লাভের সঙ্গে সঙ্গে। কিন্তু সরকার তাকে রাজনৈতিক কারণে চাকুরীচ্যূত করবে এই খবর পেয়ে কিছু দিন পর স্বেচ্ছায় পদত্যাগ করেন।
ঢাকা বিশ্ববিদ্যালয়ে পড়াকালীন সময়েই সাপ্তাহিক চিত্রালীর মধ্য দিয়ে আহমদ জামান চৌধুরী জড়িত হন চলচ্চিত্র সাংবাদিকতার সঙ্গে। তিনি পত্রিকাটির সম্পাদনার দায়িত্বও পালন করেন দীর্ঘ ১০ বছর। চিত্রালীর সঙ্গে তিনি সম্পৃক্ত ছিলেন ২০ বছর। এছাড়া তিনি দৈনিক যুগান্তর পত্রিকায় দু’বছর ফিচার সম্পাদকের দায়িত্ব পালন করেন। এছাড়া তিনি ঢাকা বিশ্ববিদ্যালয় ও স্ট্যামফোর্ড ইউনিভার্সিটি, বাংলাদেশ ছাড়াও কয়েকটি বেসরকারি বিশ্ববিদ্যালয়ে সমাজবিজ্ঞান এবং ফিল্ম অ্যান্ড মিডিয়া স্টাডিজ বিষয়ে খণ্ডকালীন শিক্ষকতা করেছেন। পাশাপাশি বাংলাদেশ চলচ্চিত্র সাংবাদিক সমিতি-র (বাচসাস) তিনবারের সভাপতির দায়িত্বও পালন করেছেন আহমদ জামান চৌধুনী। তাঁর লেখা ও চিত্রনাট্যে নির্মিত উল্লেখযোগ্য চলচ্চিত্রের মধ্যে রয়েছে নাচের পুতুল, পিচঢালা পথ, নতুন নামে ডাকো, বাঁদি থেকে বেগম, তুফান, লাভ ইন সিঙ্গাপুর, আগুন, যাদুর বাঁশি, শেষ উত্তর, মাস্তান, শ্বশুরবাড়ি, দূরদেশ, মিস লংকা। এছাড়া তিনি নাটকেও অভিনয় করেছেন।
গীতিকার
গীতিকার (ইংরেজি: Lyricist) হলেন যিনি নির্দিষ্ট ভাবে গানের কথা লেখেন। গীতিকাররা গীতিকবি হিসেবেও পরিচিত। গানের ক্ষেত্রে গীতিকাররা মুখ্য ভূমিকা পালন করেন। কারণ তাদের রচিত গীত থেকে সুরকার ও সঙ্গীত পরিচালকরা সঙ্গীতশিল্পীদের দিয়ে গানে সুর বাঁধেন।
একজন গীতিকার যখন গীত রচনা ও সুর করার কাজটি করেন তখন তাকে গীতিকার-সুরকার বলে। এক্ষেত্রে গীতিকার গান লিখে প্রয়জনীয় যন্ত্র, যেমন - বেহালা, তবলা, কীবোর্ড, গীটার ব্যবহার করে সুর তৈরি করেন।
একজন গীতিকার যখন গান লেখা এবং গান গাওয়ার কাজটি করেন তখন তাকে গীতিকার-শিল্পী বলা হয়। গীতিকার-শিল্পী অন্য কোন সুরকার বা সঙ্গীত পরিচালক কর্তৃক তার লিখিত গানে কণ্ঠ দিয়ে থাকেন।
যখন একই গানের কথা দুই বা ততোধিক গীতিকার রচনা করেন তখন তাদেরকে সহযোগী গীতিকার বলে।
মরন চাঁদ পাল
মরন চাঁদ পাল বাংলাদেশের মৃৎশিল্পী যাঁর শিল্পকর্ম মর্কিন যুক্তরাষ্ট্রের হোয়াইট হাউসে সংরক্ষিত রয়েছে। বাংলাদেশের মৃৎশিল্পের আদি ঐতিহ্য রক্ষায় তিনি কাজ করেছেন। তাঁর অমর সৃষ্টি হিসেবে বাংলার লোকজ মোটিফ এর টেপা পুতুলের আধুনিকায়ক যা “মরণ পালের পুতুল” নামে হিসেবে সারা বিশ্বে খ্যাত। বাংলাদেশ জাতীয় জাদুঘরে এই মহান শিল্পীর শিল্পকর্ম সংরক্ষণ করে একটি বিশেষ কর্ণার রয়েছে।
তিনি প্রায় চল্লিশ বছর ধরে দক্ষতার সাথে শিক্ষকতা করেছেন। শিল্পাচার্য জয়নুল আবেদীন এর হাত ধরে বর্তমান চারুকলা অনুষদে মৃৎশিল্প শিক্ষার সূচনা করেন। তিনি মৃৎশিল্প বিভাগের ১ম ব্যাচ এর ছাত্র ছিলেন। মৃৎশিল্প শিক্ষায় তাঁর অবদান অনস্বীকার্য। মুক্তিযুদ্ধের সময় তিনি রায়েরবাজার বুদ্ধজীবী হত্যার প্রত্যক্ষ সাক্ষী ছিলেন।